text:
रांची। 08 जनवरी। मैथिली सम्मान दिवसक अवसर पर कैल्हि रवि दिन 'झारखण्ड मिथिला मंच' द्वारा संकल्प सभा केर आयोजन कायल गेल। सभा केर अध्यक्षता साहित्य अकादमी पुरस्कार सँ सम्मानित रामदेव झा केलनि।
झारखण्ड मिथिला मंच एहि बरख 12 सँ 14 अप्रैल धरी आयोजित होमै बला विद्यापति पर्व समारोह मे मैथिलीक बहुचर्चित साहित्यकार सभकेँ 1 लाख 11 हजार टाकाक राशि द' सम्मानित करत। ई सम्मान स्व.विश्वंभर झा केर स्मृति मे देल जायत, ऐहिक लेल रांची दूरदर्शन केंद्र केँ पूर्व निदेशक प्रमोद कुमार झा केर देखरेख मे एक निर्णायक समिति केर गठन कायल गेल। सभा क' सम्बोधित करैत महासचिव संतोष झा कहलनि कि झारखण्ड मिथिला मंच जल्दे पांडुलिपि प्रकाशन केर सेहो घोषणा करत।
कैल्हिक सभा मे रामदेव झा, डॉ. गुणेश्वर झा, सियाराम झा सरस, गंगा प्रसाद यादव, डॉ. कृष्ण मोहन झा, अध्यक्ष श्रीपाल झा, ब्रह्मानंद झा, सुजीत झा सहित बहुत राह लोग उपस्थित छला। एहि अवसर पर स्व. राज मोहन झा केर पुण्यतिथि पर हुनका श्रद्धा सुमन अर्पित कायल गेल।


c: text/html

text: पटना। फूड प्रोसेसिंग क 11टा प्रोजेक्ट स्थापित करबा लेल समझौता पत्र पर हस्ताक्षर भ गेल। प्रोजेक्ट पर 129.77 करोड़ निवेश होएत। समझौता पत्र पर अलग-अलग परियोजना प्रतिनिधि आ राज्य सरकार क खाद्य प्रसंस्करण निदेशालय क निदेशक पीके झा संयुक्त हस्ताक्षर केलथि। एहि अवसर पर राज्य सरकार आ आईएलएफएस क संयुक्त तत्वावधान मे खाद्य प्रसंस्करण विषय पर संगोष्ठी क आयोजन सेहो भेल। एहि मे उद्योग मंत्री बिजेन्द्र प्रसाद यादव कहला जे बिहार मे कृषि उत्पादकता मे वृद्धि क असीम संभावना अछि। एहिस खाद्य प्रसंस्करण उद्योग कए कच्चा माल स्वत: भेटत । ओ कहला जे निवेशक क समस्या क निदान क लेल विभिन्न कम्पनी स 1700 मेगावाट बिजली क खरीदल जा रहल अछि। 129.77 करोड़ क 11 प्रस्ताव मे सिद्धाश्रम राईस मिलिंग क्लस्टर्स प्रा. लि. बक्सर पर 37.50 करोड़, भगवान राइस मिल्स रोहतास पर 3.18 करोड़, मीरा काम्ट्रेड ईस्ट चम्पारण पर 7.86 करोड़, यूनिक फूड्स मुजफ्फरपुर पर 16.17 करोड़, विन्ध्यवासिनी राइस क्लस्टर्स प्रा. लि. रोहतास पर 14.58 करोड़, हनुमान जी माडर्न राइस मिल्स प्रा.लि. सासाराम पर 9.75 करोड़, ओम शिवम माडर्न राइस मिल्स प्रा. लि. रोहतास पर 11.63 करोड़, शांति माडर्न राइस मिल्स सासाराम पर 2.95 करोड़, जयकिशन फूड प्रोडक्ट प्रा.लि. रोहतास पर 7.14 करोड़, शिवजी माडर्न राइस मिल्स प्रा. लि. रोहतास पर 9.48 करोड़ व तरौना कोल्ड स्टोरेज प्रा. लि. पूर्णिया पर 9.43 करोड़ निवेश क प्रस्ताव अछि। उद्योग मंत्री क अनुसार एकर अलावा 6टा अन्य परियोजना प्रस्ताव पर सेहो सरकार सैद्धांतिक सहमति प्रदान केलक अछि।

robotstxt: allowed

filter: keep


text:
अन्तत: दुर्गानन्द झा सहिद घोषित भेलाह
रिपोर्टः मनीष कर्ण, जनकपुरधाम, नेपाल। मार्च ३, २०१६. मैथिली जिन्दाबाद!!
नेपाल सरकारक मन्त्री परिषद् केर बैठक द्वारा काल्हि नेपाल मे गणतन्त्रक स्थापना लेल अप्पन जान केँ आहुति देनिहार मधेसक योद्धा दुर्गानन्द झाक नाम केँ शहीद सभ मे संगहि २२ आरो गोटेक नाम जोड़ल गेल अछि। जाहि अन्तर्गत धनुषाक दुर्गानन्द झा, सिरहाक सुर्यनाथ यादव आ झापाक विरेन्द्र राजवंशी लगायतक नाम रहल अछि।
तहिना भीमदत्त (डडेल्धुरा), रत्नबहादुर बान्तवा (इलाम), ॠषि देवकोटा (सिन्धुली), क्याप्टेन यज्ञबहादुर थापा (ओखलढुंगा) समेत ठगीनाथ दहाल, खगेन्द्रराज दहाल, गोकर्णबहादुर कार्की आ धनकुटाक भीमनरायण श्रेष्ठ केँ सेहो शहीद घोषणा कैल गेल अछि। हरि नेपाल (ताप्लेजुङ ), सङखुवासभाक चन्द्रबहादुर पुरी आ गुल्मीक समशेर बहादुर खड्गी सेहो एहि सूची मे शहीदक रूप मे घोषित भेला अछि।
ज्ञातव्य हो जे धनुषा जिल्लाक जटही रहनिहार दुर्गानन्द झा तत्कालीन राजा महेन्द्र ऊपर जनकपुरक जानकी मन्दिर मे २०१८ वि.सं. साल माघ १९गते हुनका द्वारा प्रयोग मे आनल गेल गाडी पर बम प्रहार केने छलाह । आ वि.सं.२०२० साल १५ गते दुर्गानन्द झा केँ फाँसीक सजाय सरकार द्वारा देल गेल छल।
मैथिली जिन्दाबाद पर हालहि शहीद दुर्गानन्द झा सम्बन्धित दुइ महत्वपूर्ण समाचार केर संप्रेषण सेहो कैल गेल छल आर हुनका शहीद घोषित नहि कैल जेबाक बात केर आलोचना सेहो कैल गेल रहय। एहि समाचार सँ मैथिली जिन्दाबाद परिवार नेपाल सरकार प्रति आभार प्रकट करबाक संग-संग संपूर्ण मधेस व नेपाल केर जनमानस केँ न्याय होयबा पर बधाई ज्ञापन करैत अछि।


text:
रामबाबू
पटना । राज्यक स्वास्थ्य संस्थान सभक मूल्यांकन कएल गेल अछि। जिला अस्पतालकें सूचीमे पहिल स्थान मोतिहारी आ दोसर बेगूसराय कए भेटलनि अछि। पहिल स्थान प्राप्त संस्थानकेँ पचास लाख आ दोसर स्थान वालाकेँ बीस लाख रुपैया पुरस्कार देल जेतनि। राज्य स्वास्थ्य समितिक कार्यपालक निदेशक लोकेश कुमार सिंह केर अध्यक्षतामे मंगल दिन राज्यक कायाकल्प कार्यक्रम केर अंतर्गत राज्य स्तरीय पुरस्कार कमिटिक बैसारमे ई निर्णय सभ लेल गेल।
बैसारमे सामुदायिक स्वास्थ्य केन्द्रक श्रेणीमे गोपालगंज केर उचका गाम पहिल आ ओरंगाबाद केर मदनपुर गामकें दोसर स्थान भेटलनि।अहि श्रेणीमे पहिल स्थान प्राप्त कएनिहार संस्थाके पन्द्रह लाख आ दोसर स्थान वालाकेँ दस लाख रुपैया देल गेलनि।
कर्मचारी लोकनिक प्रोत्साहन लेल पुरस्कार राशिक पच्चीस प्रतिशत संस्थास्क सलंग्न कर्मचारी सभकेँ प्रदान कएल जाएतनि। शेष पचहत्तर प्रतिशत संस्थानकेँ सुख सुविधा आ मूलभूत कमीकेँ दूर करबा पर उपयोग कएल जाएत। बैसारमे अपर कार्यपालक निदेशक, संजय कुमार सिंह, करुणा कुमारी, डॉ सरिता, डॉ आरडी रंजन, विमल कुमार सिंह, नवीन सिंह, डॉ सीमा सिन्हा सहित राज्य स्वास्थ्य समिति के अन्य वरीय पदाधिकारी एवम डेवल्पमेंट पार्टनर केर प्रतिनिधि भाग लेने छलाह।


text:
अन्तर्वार्ता
पटना विश्वविद्यालय सँ मैथिली केर जेआरएफ रश्मि रमण वर्तमान मे बीएचयू मे मैथिली प्रोजेक्ट पर कार्यरत, एक विलक्षण कवियित्री आ संगहि एक अभियानी सेहो, हिनका संग भेल एक संछिप्त वार्ता मे दिल्ली मे होमय जा रहल आयोजन ‘मिथिलाक नारी नहि छथि बेचारी’ लेल भरपूर शुभकामना दैत ओ मैथिली-मिथिला मे एतेक सक्षम-समर्थ युवा अभियानीक काज करबाक जोश देखि मंत्रमुग्ध हेबाक बात कहली। संगहि दिल्लीक कार्यक्रम समूचा देश मे पसरल मिथिलाक नारी केँ एकटा सकारात्मक संदेश देतनि, बस जरुरत छैक जे मिडिया आ आपसी भेंटघाँट सँ सब भागक मैथिल जनमानस केँ जोड़बाक कार्य निरंतर चलैत रहबाक चाही।
साहित्य सरोकार सहरसाक आयोजन ‘स्व. राजकमल चौधरी स्मृति उत्सव’ केँ सुमिरैत संयोजक कन्हैयाजी, आशीषजी सहित परिकल्पक किसलय जी आ विशिष्ट अतिथि प्रदीप बिहार, मेनका मल्लिक, करुणा झा केँ याद करैत ओहि कार्यक्रमक कवि गोष्ठी मे वाचन कैल कविता जाहि मे ओ विराटनगर मे बजायल गेल अन्तर्राष्ट्रीय मैथिल कवि-विद्वान्-अभियानीक कुम्भ आ ओत्तहि भेटल जानकारी जे कोना कानपुर, दिल्ली, टाटा, राँची, गुआहाटी सबठाम मैथिल जाग्रत रहैत अपन भाषा, साहित्य, संस्कृति आ समग्र पक्षक वास्ते चिन्तनशील आ सक्रिय संरक्षण मे लागल छथि – ई सब समेटने छली।
देशक राजधानी दिल्ली केँ विशेष रूप सँ एहि दिशा मे सक्रिय रहबाक आवश्यकता अछि। मात्र फेसबुक पर हो-हंगामा आ देखाबटी सँ बहुत बेसी जरुरत गंभीर विषय पर केन्द्रीय सरकार केँ झकझोरैत रहय। निश्चित रूप सँ फेसबुक पर लाखों मैथिल सक्रिय देखि बड़का-बड़का लोक केर दिमाग हिलल छैक, मैथिली अपन चरमशक्ति केँ मानू सामाजिक संजाल द्वारा लोकमानस मे एना देखा रहल छथि जेना साक्षात् नाम अनुरूप ‘सीता’ अपनहि सतीत्व, त्याग आ समर्पण सँ ‘सर्वश्रेष्ठ दैविक अवतार’ बनबाक प्रयोजन सिद्ध केली। तथापि, एहि कलियुग मे बिन मंगने अधिकारसंपन्नता कतहु सँ नहि भेटत।
रश्मि रमण एहि सन्दर्भ मे मैथिलीक ठमकल विकास केर उदाहरण दैत कहैत छथि जे आखिर सृजनशीलताक मूल आधार पर विकसित मैथिली आइ विद्यार्थीवर्ग मे अपरिचितिक कारण हेरा रहल बुझाइत छैक, एहि दिशा मे राज्य द्वारा पहल करबाक जरुरत छलैक। अष्टम् अनुसूची मे गेलाक बादो मैथिली भाषा मे सरकारी विज्ञापन तक कतहु नहि देखाइत छैक, लोक सब सेहो अपन सम्मानित भाषा मैथिली केँ छोड़ि प्राइवेट विज्ञापनक बोर्ड सब मजबूरन हिन्दी मे लिखि रहल अछि, आर-त-आर, विवाह, उत्सव व अन्य आमंत्रण पर्यन्त लेल लोक कार्ड हिन्दी मे छपबैत अछि। मिथिलाक्षर पर देवनागरी (मूल संस्कृतक लिपि) हावी भेला सँ जतेक फर्क नहि पड़ल, ताहि सँ बहुत बेसी फर्क पड़ि गेल अछि ई अपरिचिति सँ।
समाजक बुद्धिजीवी वर्ग केँ सेहो रश्मि लपेटैत छथि – ई कतहु सँ समाज मे बुझबाक अवसरे नहि भेटैत छैक आम जनमानस केँ जे अपन मातृभाषाक अध्ययन सँ कि सब लाभ छैक। एहि तरहक सभा, विचार-गोष्ठी आ समारोह गाम-गाम हेतैक तखनहि शायद विशाल जनमानस केँ मैथिलीक मिठास आ एहि विषय केर पढाई करबा सँ वृहत् संभावनाक बारे पता लगतैक। वास्तव मे एखन ई मात्र अति विकसित समाज केर भाषा बनिकय रहि गेलैक जेकरा भूलवश लोक ‘ब्राह्मण-कायस्थक भाषा मैथिली’ सेहो कहैत छैक। जरुरत छैक सब वर्ग केँ ई बुझेबाक जे मैथिलीक पढाई केला सँ अहाँक धिया-पुता केहेन कैरियर निर्माण कय सकैत अछि।
दु:खक बात तऽ ई लगैत अछि जे राजनीति मे अपना केँ बड़का नेता माननिहार सेहो एहि सत्यतथ्य सँ अपरिचित छैक। बेसीकाल सुनय लेल भेट जाइत अछि जे नेता सब अपन वोट-बैंक निर्माण लेल मैथिली भाषा – निज मातृभाषा सँ शत्रुता करैत छथि। एकर दूरगामी प्रभाव बहुत प्रतिकूल हेतैक मिथिला समाज पर। भाषा सँ आत्मसम्मानक प्राप्ति कोना होइत छैक ई बात प्रवास पर गेल करोड़ों मैथिल सँ पूछल जा सकैत छैक।
अन्त मे रश्मि सँ ई प्रश्न पूछला पर जे मैथिली पठन-पाठन प्रति युवा लेल कि सब आकर्षण छैक – ओ कहैत छथि, “आकर्षणे-आकर्षण अछि।नेट केनिहार लेल अवसरे-अवसर छै। स्वरोजगार सँ ल’ क’ सरकारी नौकरी धरि। जे आर एफ केर लेल त’ सोना पर सुहागा अछि। शोधक नाम पर एतेक पाय भेटैत अछि जे किछुए वर्ष मे खाकपति से लाखपति। जँ पाइके सम्हारे आबैत अछि त’ जीवन सुधरि सकैत अछि। जे आर एफ भेलाक बाद पढौनि संग शोध करू। साहित्यक डॉक्टर बनू। साहित्यक आ साहित्यकारक इलाज कारु जाहि सँ समाज स्वस्थ-स्वस्थ रहत। मैथिली पठन-पाठनक प्रति युवा लेल सेहो आकर्षण अछि। मैथिलि सँ प्रतिष्ठा के बी पी एस सी व यू पी एस सी कमपीट क सकैत अछि। सरकारी अधिकारी बनि इज्जत पैसा कमाव आ समाजक विकास करू। जँ किछु नहि भऽ सकल त’ कथा, कविता आ उपन्यास लिखू। पुरस्कार व सम्मान पाबि अपन आ मैथिलीक नाम ऊँचा करू। आब मैथिली सँ नेट आ पीएचडी केर टेक्निकल जौब सेहो पाबि सकैत छी, सेहो उच्च संस्थान जेना बीएचयू मे।”
निश्चिते! जेना भारत मे संस्कृत केर अवहेलना भेलाक बादो विश्व केर विकसित देश मे एकरा लेल विशेष सुरक्षाक इन्तजाम करैत आइ लगभग प्रत्येक वैज्ञानिक शोधक एकमात्र आधार वेद केर सर्वोपरि स्थान बनल अछि, ओ चाहे जर्मन हो, जापान हो, नासा हो, अमेरिका, बेलायत, फ्रांस, डेनमार्क – हर जगह संस्कृत संस्थान केर विकास कैल गेल अछि जाहि सँ ओहि देशक सामरिक विकास मे उल्लेखनीय योगदान सेहो भेटि रहल अछि। तहिना मिथिला मे मैथिली उपेक्षित भेलो पर आइ प्रवासी मैथिल हर क्षेत्र मे मैथिलीक संरक्षण लेल करमचंद बनिकय कार्य कय रहला अछि। बयानचंद-हुकुमचंद सब ओतहि आलोचना-प्रतिआलोचना मे समय खपबैत छथि, मुदा विकास लेल भाषा ओ साहित्य संरक्षण करब अत्यन्त आवश्यक अछि। धन्यवाद रश्मिजी!!


text:
दिल्ली, १६ मार्च, २०१८. मैथिली जिन्दाबाद!!
मैथिली लिटरेचर फेस्टिवल आइ समय सँ दिल्लीक इंदिरा गांधी राष्ट्रीय कला केंद्र में पूर्व निर्धारित कार्यक्रम सारिणी आ स्रोत व्यक्तित्व केर सहभागिता में शुभारंभ भ गेल। पुनः वैह गरिमा, वैह ओज, वैह मूल्य आ ओतबे महत्वपूर्ण मान्यता केँ स्थापित करैत भारतक राजधानी दिल्ली में सेहो पूर्वक दुइ पटनाक आयोजन जेकाँ ई महोत्सव दर्शक श्रोता केँ भरपूर प्रभावित करैत रहल।
मोन पड़ैत छथि शीर्षक सँ आरम्भ आजुक फेस्टिवल में मैथिली केर दिवंगत सर्जक अवदान देनिहार उग्र नारायण मिश्र ‘कनक’, अणिमा सिंह, सुनील कुमार झा, चन्द्रभानु सिंह, हेतुकर झा, भाग्य नारायण झा, गिरीश चन्द्र झा, बिलट पासवान ‘विहंगम’, प्रेम शंकर सिंह आ नरेन्द्र झा केँ स्मरण कयल गेलन्हि। एहि सत्र में नेपाल सँ श्याम शेखर झा, लेखक रमेश, इन्द्रकांत झा, गणपति नाथ झा, महेंद्र नारायण राम, कैलाश कुमार मिश्र द्वारा श्रद्धांजलि शब्द संस्मरण राखल गेल, जखन कि संचालन कवि अशोक मेहता द्वारा भेल छल।
तदोपरांत उद्घाटन सत्र में मैथिली भोजपुरी अकादमीक उपाध्यक्ष नीरज पाठक, डॉ वीरेंद्र मल्लिक, डॉ गंगेश गुंजन, मंत्रेश्वर झा, डॉ उदय नारायण सिंह नचिकेता वक्ता तथा मैथिली लेखक संघक अध्यक्ष नरेन्द्र झा केर अध्यक्षता आ संयोजक विनोद कुमार झा व डॉ देवशंकर नवीन केर संचालन में सम्पन्न भेल। पूर्व केर आयोजन पर प्रकाश दैत वर्तमान आयोजन पर सभक विचार मैथिली लिटरेचर फेस्टिवल केर औचित्य आ सेहो देशक राजधानी में समस्त मिथिला दुनू देशक विद्वान साहित्यकार व सर्जक लोकनि संग होयबाक बात आत्मगौरवक विषय होयबाक भाव रखलाह।
कवि आ कविता शीर्षक में मैथिली भाषाक वरेण्य कवि विभूति आनन्द संग तीन-तीन गोट सब तुरक कवि लोकनि कविता केर पूर्व आ वर्तमान स्थिति पर समीक्षात्मक चर्चा आ कवि केर निजी अनुभव आ रचनाधर्मिता समेत विभिन्न विन्दु पर विस्तार सँ चर्चा कयलखिन।
आजुक चारिम सत्र मिथिला चित्रकला विमर्श केर अत्यंत सारगर्भित चर्च करैत मिथिलाक कला संस्कृति विश्व परिवेश केँ कोना प्रेरित केलक, केना रोजगारपरक अछि आर गाम शहर बीच केहेन सांस्कृतिक आर्थिक सम्बन्ध स्थापित करैत अछि ताहि विषय पर पद्मश्री बौआ देवी, संजू दास, मुक्ति झा, दयाशंकर चित्रकार आ आर्किटेक्ट इंजीनियरिंग सँ मिथिला चित्रकला केँ जोड़नीहैर मनीषा झा अपन अपन विचार रखलन्हि। एहि सत्रक संचालन विद्वान एंथ्रोपोलॉजिस्ट कैलाश कुमार मिश्र कयलाह।
ततबे महत्वपूर्ण विमर्श ‘आदान प्रदान’ डॉ देवशंकर नवीनक संचालन आ रामनारायण सिंह, बैद्यनाथ झा, योगानंद झा तथा इन्द्रकांत झा समान प्रसिद्ध अनुवादक साहित्यकार लोकनि विमर्शकार केर रूप में अपन विचार मैथिली सँ अडान भाषा आ आन भाषा सँ मैथिली में अनुवाद केर स्थिति पर महत्वपूर्ण विचार रखलन्हि।
मैथिली लिटरेचर फेस्टिवल केर आजुक रंगारंग प्रस्तुति में लगभग दुइ दर्जन कवि गजलकार लोकनि अपन कविता सस्वर पाठ कयलाह। अध्यक्षता वरिष्ठ कवि बुद्धिनाथ मिश्र आ संचालन कमल मोहन चुन्नू द्वारा कयल गेल। अंतिम प्रस्तुति शैली सिंह केर गायन गिरिजनन्द सिंह केर शोध कयल मिथिलाक विशिष्ट गायिकीक गीत सब प्रस्तुत कयल गेल।
हरि हर!!


text:
रिजर्व बैंक के खुलासा, मोदी सरकार मे 90545 करोड़ क 19560 घोटाला पकड़ल गेल
रोज 14टा धोखाधड़ी आ बैंक सबकए 78 करोड़ रुपयाक फ्रॉड पकड़ल गेल
मणिभूषण राजू
नई दिल्ली । विगत पाँच साल मे देशक बैंक सब मे कुल 23866 घोटाला पकड़ल गेल । एहिमें एक लाख 718 करोड़ टकाक हेराफेरी पकड़ायल । यानि रोजाना बैंक धोखाधड़ी क 14टा मामला सोझा आएल, जहिमें बैंक कए 78 करोड़ प्रतिदिन क हिसाब सँ चूना लागल । रिजर्व बैंक आरटीआई क आवेदन क जवाब मे ई जानकारी देलथि । रिजर्व बैंक कहलक जे एहि सब घोटाला सँ जुड़ल लोकक खिलाफ कार्रवाई भए रहल अछि । आईआईएम बंगलौर क स्टडी रिपोर्ट क आधार पर करीब 55% बैंक फ्रॉड सरकारी बैंक सबमें भेल, मुदा रकम क हिसाब सँ ई हिस्सेदारी 83% भए जायत अछि । दिसंबर 2017 धरि बैंक सबकए 8.41 लाख करोड़ क लोन फँसल छल।
8.40 लाख करोड़ अछि बैंक सबहक एनपीए
बैंक घोटाला मे सबसँ पैघ हिस्सेदारी लोन फ्रॉड क अछि। फरवरी मे एकटा दोसर आरटीआई आवेदन क जवाब मे रिजर्व बैंक कहने छल जे 2012-13 सँ 2016-17 क दौरान सरकारी बैंक मे लोन फ्रॉड क 8670 मामला भेल छल । एहि मे बैंक सबकए 61260 करोड़ टका फँसल अछि । 2012-13 मे 6357 करोड़ टकाक लोन फ्रॉड भेल छल । 2016-17 मे ई बढ़ि कय 17634 करोड़ टका भए गेल ।


text:
सिम्रौनगढ नगरपालिका
सिम्रौनगढ नगरपालिका नेपालक मध्यमाञ्चल विकास क्षेत्र अन्तर्गत नारायणी अञ्चलम अवस्थित बारा जिलाम अवस्थित एकटा नगरपालिका छी ।[१][२]स्थानीय विकास मन्त्रालयल थप ६१ टा नयाँ नगरपालिका थप करैतकाल बाराम गोलागञ्ज, अमृतगञ्ज, हरिहरपुर आर उचिडिह गाउँ विकास समितिसभ समेटक सिम्रौनगढ नगरपालिका घोषणा केनेए छल।[२][३] सिम्रौनगढ नगरपालिकाको केन्द्रभने साविकको सिम्रौनगढ बजार रहको छ।[१] नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसंख्याको प्रतिशत ३६ दशमलव ८ पुगेको मन्त्रालयले जनाएको छ।[३]
जनसङ्ख्या[सम्पादन करी]
सिम्रौनगढ नगरपालिका गोलागञ्ज, अमृतगञ्ज, हरिहरपुर आर उचिडिह गाविससभ मिलक बनल अछि। तहिना राष्ट्रिय जनगणना २०६८ अनुसार गोलागञ्ज, अमृतगञ्ज, हरिहरपुर र उचिडिह गाविसहरूको जनसंख्यालाई जोड्दा सिम्रौनगढ नगरपालिकाको कूल जनसङ्ख्या २४,६१५ हुन्छ।[४]
आर्थिक अवस्था[सम्पादन करी]
ऐतिहासिक स्थल तथा व्यापारिक दृष्टिकोणले प्रख्यात सिम्रौनगढमा अखनतक एकटा बैंक नै अछि । सिम्रौनगढ नगरपालिका घोषणा भेल सिम्रौनगढवासी बहुत खुश अछि तहिना नगरपालिकाक पूर्वाधार तयार बनवाक क्रमम सरकार देखावेवाला उदासीनताप्रति आम जनता आक्रोशित अछि।[५]
बाह्य जडीसभ[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ "नेपाल सरकार स्थानिय विकास मन्त्रालय", स्थानिय विकास मन्त्रालय, नेपाल सरकार।
- ↑ २.० २.१ "६१ नयाँ नगरपालिका घोषणा", हिमाल खबरपत्रिका, १६ मंसीर २०७१, अन्तिम पहुँच १६ मंसीर।
- ↑ ३.० ३.१ "फेरि थपिए सात उपमहानगर, ६१ नगरपालिका", नागरिक न्यूज, नागरिक न्यूज, १७ मंसिर, २०७१, अन्तिम पहुँच १७ मंसिर।
- ↑ "नेपालको राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।
- ↑ "आर्थिकरूपले सम्पन्न सिम्रौनगढ नपामा एउटै बैंक छैन", प्रतीक दैनिक, २३ मङ्सिर २०७१, अन्तिम पहुँच २३ मङ्सिर।


text:
रामबाबू
पटना । वीरचंद पटेल पथ स्थित सुल्तान पैलेसमे हेरिटेज होटल बनय वाला अछि से स्पष्ट भS गेल। सुल्तान पैलेस सँ बिहार राज्य पथ परिवहन निगमकें कार्यालय हटाक परिवहन विभाग पर्यटन विभागकें हेरिटेज होटल निर्माण लेल एनओसी द देलक अछि। संगहि बांकीपुर बस पड़ावकें सेहो पर्यटन विभागकें अधीन कएल जाएत। शहरकें भीतर बस स्टैंड नहि रहत। मीठापुर बस स्टैंड केर सेहो स्थानांतरणकें प्रस्ताव अछि। सभटा बस रामाचक बैरिया सँ खुजत। रामाचक बैरियामे अंतरराज्यीय बस स्टैंड केर निर्माण कार्य प्रारम्भ अछि। परिवहन विभाग केर सचिव संजय कुमार अग्रवाल बजलाह कि सुल्तान पैलेसकें हस्तांतरित करय लेल पर्यटन विभागकें एनओसी देल गेल आब निर्माण कार्य पर्यटन निगम शुरू करताह। ओतय पर्यटन विभाग केर निदेशक अशोक कुमार सेहो सुस्पष्ट कएलाह कि हेरिटेज होटल केर काज यथाशीघ्र शुरू होयत। सुल्तान पैलेस केर निर्माण पटना हाईकोर्टक पूर्व जज आऔर पटना विश्वविद्यालय केर पहिल भारतीय कुलपति सर सुल्तान अहमद द्वारा कराओल गेल छल। मुख्यमंत्री नीतीश कुमार प्रदेशक ऐतिहासिक धरोहर सभकेँ नव रूपमे सुन्दर आओर भव्य बनेबाक निर्देश देलक अछि।
हुनक सोच अछि कि प्रदेशमे हेरिटेज पर्यटन केर दृष्टिकोण सँ बेसी संभावना अछि। सुल्तान पैलेस ओकर पहिल कड़ी अछि। एकरा पांच सितारा होटलमे परिवर्तित करय केर जिम्मेदारी संयुक्त रूप सँ पर्यटन आऔर परिवहन विभागकें होयत। सुल्तान पैलेसमे वर्षों सँ बिहार राच्य पथ परिवहन निगमकें मुख्यालय अछि। एकरा 1000 करोड़ रुपयामे परिवहन निगम सँ खरीदकS पर्यटन विभागके हस्तांतरित करबाक औपचारिकता यतशीघ्र पुर कएल जाएत। अहि लेल मुख्य सचिव अंजनी कुमार सिंह केर अध्यक्षतामे समिति केर गठन हएत। ओकर बाद निगम मुख्यालयकें फुलवारीशरीफ स्थानांतरित क देल जाएत।
सुल्तान पैलेस केर निर्माण पटना हाईकोर्टक पूर्व जज आऔर पटना विश्वविद्यालयकें पहिल भारतीय कुलपति सर सुल्तान अहमद 1922 मे निर्माण करओने छलाह। करीब 10 एकड़मे एकर निर्माण पर ओहि समयमे 22 लाख रुपैया खर्च आएल छल। विख्यात वास्तुविद अली जान एकर डिजाइन कएने अछि। निर्माणमे उज्जर संगमरमर केर बेसी उपयोग भेल अछि। मुख्य हॉल आऔर डाइनिंग रूम केर छत, देबालक नक्काशी पर 18 कैरेट सोना केर पानि देखल जा सकैत अछि। महिला सभके निवास स्थान केर सुंदर बनेबाक उद्देश्य सँ चीनी मिट्टी केर रंग-बिरंगा टुकड़ी सँ फूल-पत्ता उकेरल गेल।


text:
कलकत्ता : स्थानीय विद्यापति विद्यामंदिरमे रविदिन 1 फरवरीकें दिनक 1 बजेसं साहित्यिक विमर्शक कार्यक्रम आयोजित भेल. कोकिल मंचक रजत जयंतीक अवसरपर पटनासं आएल साहित्यकार कमल मोहन चुन्नू (केएमसी)क संग साहित्यक विविध बिंदुपर फइलसं चर्च भेल. मिथिलेश कुमार झाक आह्वान पर महानगर युवा साहित्यकार लोकनि सेहो जुटलाह आ पटनासं कलकत्ता धरिक साहित्यिक क्रियाकलाप, लेखन, रंगमंच आदि पर चर्चा भेल.
कमल मोहन चुन्नू रंगकर्म सहित लेखन-संपादनसं जुड़ल छथि आ एहिसं जुड़ल कतेको बिंदुपर ओ अपन बात रखलनि. चुन्नूक अनुसार मैथिली साहित्यमे सेहो प्रयोग हेबाक चाही. हमरा लोकनि एक बनल-बनाओल लीकपर चलि रहल छी. साहित्यकार लोकनि सजगवर्ग छथि आ तैं देश-दुनियामे की सब भ' रहल छथि ताहिपर सेहो धियान देबाक चाही. ओ कहलनि जे कलकत्ता सभ दिन मैथिली आन्दोलनकें जियओने रहल अछि आ एखनहु एतय पर्याप्त काज होइए मुदा एकर उचित समीक्षाक आवश्यकता छै. काज होइ छै त' गलती आ सही दुनू होइ छै आ एकर सही आकलन होयबाक चाही तखने परिणाम देत.
मैथिली पत्रिका घर-बाहर केर संपादक चुन्नूजी पत्रकारिता पर बात रखैत बजलाह जे आजुक पत्र-पत्रिका अपन विश्वसनीयता हेरा रहल अछि. खबरिक चयनसं ल' प्रकाशन धरिक काजमे संपादकक भूमिका कम भेलैक अछि आ तकर नकारात्मक प्रभाव पडि रहलैक अछि. मैथिलीमे प्रिंटसं ल' ऑनलाइन धरि किछु माध्यम अछि आ तकरा लग पैघ चुनौती छै. संपादन दायित्ववला काज छै.
ओ कहलनि जे आब नाटक पर बड़का ख़तरा छै. एकर मंचन करब पटनामे सेहो बेस कठिन भ' गेलैक अछि. मंचपर प्रयोगकें पचयबाक सामर्थ्य हमरा समाजक लोकमे नै छै. एतय समीक्षकक नितान्त खगता छै. ओहुना जे हाल बुकिंगक चार्ज पटनामे भ' गेलैक अछि, नाटक करयसं पहिने सोचय पड़तैक.
एकर संगहि विद्यापति विद्यामंदिरक स्थापना, क्रियाकलाप आ वर्त्तमान स्थिति पर ओ जानकारी लेलनि. संगहि विद्यापतिक प्रचलित फोटो पर सेहो गहींर विमर्श भेल. कार्यक्रममे अनमोल झा, चन्दनकुमार झा, रूपेश त्योंथ आदि लोकनि उपस्थित भेलाह.
(रिपोर्ट : मिथिमीडिया ब्यूरो)
Tags: हालचाल हालचाल : एहिपार


text:
पुलिस केँ अनुसार, लहेरी थाना क्षेत्र केँ रहै बला युवक विक्की कैल्ह रविवार देर सांझ अप्पन फेसबुक वॉल पर एक फोटो पोस्ट केलन्हि। जाहिमें शराब केर बोतल के संग अप्पन फोटो केँ नीचा ‘पार्टी ऑल नाइट’ लिखलन्हि। ई पोस्ट ओ अप्पन कैको संगी सभक संग शेयर सेहो केलन्हि। पुलिस केँ आला अधिकरि सभक नज़री ओहि पोस्ट पर परलैन्ह आर ओ स्थानीय थाना क' युवक पर कार्रवाई करबाक आदेश देलन्हि।
नालंदा केँ पुलिस अधीक्षक कुमार आशीष आय सोमवार क' बतेलन्हि कि विक्की क' 4 दोस्तक संग गिरफ्तार कायल गेल अछि। विक्की लग सँ शराब केर ओ बोतल सेहो बरामद कायल गेल अछि, जाहिक तस्वीर पोस्ट कायल गेल छल। आगा ओ बतौलन्हि कि सभक मेडिकल जांच कायल जे रहल अछि। बिहार म' एहितरहक ई पहली घटना अछि, जखन फेसबुक पर शराब केर बोतल संघ फोटो पोस्ट करबा पर किनको गिरफ्तार कायल गेल अछि।
गौरतलब अछि कि बिहार म' अप्रैल मास सँ पूर्ण शराबबंदी लागू अछि। शराबबंदी लेल सख्त कानून केर प्रावधान कायल गेल अछि। शराब क' कुनु भी तरहक बढ़ावा देबा आर ओहिक प्रचार-प्रसार करबा पर सेहो रोक लगाओल गेल अछि।


text:
एहेन मृत्यु सँ शिक्षा लेब जरूरी
स्वीडन के कलाकार ‘लार्स विल्क्स’ जे इस्लामक पैगम्बर मोहम्मद साहेब पर आधारित निन्दित कार्टून बनेने छलाह से आइ एक सड़क दुर्घटना मे मारल गेलाह। दुर्घटना कोनो अन्य कारण सँ नहि बल्कि जाहि पुलिस सुरक्षा सहितक गाड़ी मे ओ यात्रा कय रहल छलाह से स्वयं अनियंत्रित होइत एकटा ट्रक सँ टकराइत सड़कक दोसर भाग मे जाय आगि लागि गेला सँ, बचेबाक प्रयास करितो कलाकार विल्क्स सहित अन्य दुइ पुलिस सहितक मृत्यु भऽ गेलैक। शुरुआती जाँच मे एहि हादसा मे कोनो तरहक साजिश वगैरह केर बात नहि अभरलैक अछि। श्री विल्क्स चूँकि कड़ा पुलिस सुरक्षा मे रहल करथि, हुनका पर एक लाख डलर सहितक इनाम राखि जान लेबाक धमकी अल कायदा द्वारा जारी कयल गेल छलैक, एहि सँ पूर्व ओ सहभागी एक सार्वजनिक विमर्शक कार्यक्रम मे गोलीबारी सेहो भेल छलैक, तेँ आजुक पुलिस सुरक्षा मे पुलिस वैन मे यात्रा करबाक समय मे आखिरकार विल्क्स केर अस्वाभाविक मृत्यु भेलनि से मनन योग्य विषय भेल।
एखनहि सविस्तार सब समाचार बीबीसी पर पढलहुँ आ हमरा मन मे जे प्रतिक्रिया आयल से ट्विट कयलहुँ –
“केकरो धर्मक विरूद्ध हास्य-विनोद करब हमरा नजरि मे सही मानवता नहि थिक। आलोचना तर्कक आधार पर करब या नास्तिकता धारण करब ओहि सँ बरु नीक छैक, लेकिन केकरो धार्मिक आस्थाक विरूद्ध चोटिल करयवला अभिव्यक्ति… एहि तरहक स्वतंत्रता कदापि स्वीकार्य नहि। लार्स विल्क्स केर दुखद मृत्यु सँ शिक्षा!”
हम अपन समस्त परिचित स्वजन-परिजन सँ आ हमर अपन हजारों अनुगामी-अनुशरणकर्ता सँ करबद्ध प्रार्थना करब जे केकरो धर्म आ ओहि धर्मक महापुरुष प्रति सदिखन श्रद्धाक भाव राखू, कदापि केकरो प्रति गलत विचार मन मे नहि एबाक चाही। आ जँ एहेन कुविचार केकरो मोन मे अबैत अछि आ एकरा अभिव्यक्तिक स्वतंत्रता कहल जाइछ, जे दोसर कतेको लोक लेल आहतकारी अछि त निश्चित एकर गलत प्रारब्ध निर्माण होय, एकर भोग गलते भेटत। ॐ तत्सत्!!
विल्क्स केर कलाकारिता केँ नमन आ श्रद्धाञ्जलि! ईश्वर सद्गति प्रदान करथि!!
हरिः हरः!!


text:
२२ जुलाई २०१९. मैथिली जिन्दाबाद!!
चेन्नई: भारत द्वारा २२ जुलाई, २०१९ केर दुपहर २:४३ मिनट पर अंतरिक्ष केर दुनिया मे नव उपलब्धि हासिल कयल गेल अछि। श्रीहरिकोटा केर सतीश धवन अंतरिक्ष केंद्र सँ जीएसएलवी-मार्क तृतीय प्रक्षेपण यान सँ अंतरिक्ष यान चंद्रयान-2 केँ लॉन्च कय भारत दुनिया केँ अपन दमखम केर परिचय देखौलक अछि। ई लांचिंग पूरे कामयाब रहल। चांद और पृथ्वी केर बीच में ३,८४,००० किलोमीटर केर दूरी छैक। एहि दूरी केँ पूरा करय मे यान केँ कुल ४८ दिन लगतैक। ई यान ४८म दिन चांद केर दक्षिणी ध्रुव पर उतरत। चंद्रयान-२ चांद केर कक्षा मे पहुंचिकय दुइ हिस्स मे विभाजित भऽ जायत। चंद्रयान-२ केर एक हिस्सा कक्षा मे आर दोसर हिस्सा चांद पर उतरत। चांद पर पहुंचलाक बाद विक्रम लैंडर सँ लय विक्रम रोवर चांद पर १५ दिन रहत।
९७८ करोड़ केर लागत
एहि सँ २० घंटा पहिने जखन ‘चंद्रयान-२’ मिशन केर काउंटडाउन शुरू भेल छल तखनहि सँ इसरो समेत पूरा इंडिया एहि ऐतिहासिक पल केर गवाह बनबाक लेल बेताब छल। भारतीय अंतरिक्ष अनुसंधान संगठन (इसरो) केर मुताबिक चंद्रयान-२ मिशन केर प्रक्षेपण केर रवि दिन साँझ ६.४३ बजे उल्टी गिनती शुरू भेल रहय। चंद्रयान-२ परियोजना ९७८ करोड़ रुपया केर थिक। उल्टी गिनती केर दौरान रॉकेट और अंतरिक्ष यान तंत्र केर जांच कयल गेल आर ओहि मे ईंधन भरल गेल।
जीएसएलवी-एमके तृतीय
चंद्रयान-२ केर संग जीएसएलवी-एमके तृतीय केँ पहिने १५ जुलाई केँ भोरे २.५१ बजे प्रक्षेपित कयल जेबाक छल। हालांकि प्रक्षेपण सँ एक घंटा पहिने एक तकनीकी खामी भेटलाक बाद प्रक्षेपक्ष स्थगित कय देल गेल छल। इसरो द्वारा बाद मे ४४ मीटर लंबा और लगभग ६४० टन वजनवला जियोसिंक्रोनाइज सैटेलाइट लांच व्हीकल – मार्क तृतीय (जीएसएलवी-एमके तृतीय) केर खामी केँ दूर कय देल गेल। जीएसएलवी-मार्क तृतीय केर उपनाम ‘बाहुबली’ फिल्म केर वैह नामक सुपर हीरो केर नाम पर बाहुबली राखल गेल अछि।
#WATCH: GSLVMkIII-M1 lifts-off from Sriharikota carrying #Chandrayaan2 #ISRO
उड़ान केर लगभग १६म मिनट मे ३७५ करोड़ रुपयाक जीएसएलवी-मार्क तृतीय रॉकेट ६०३ करोड़ रुपयाक चंद्रयान-२ विमान केँ अपन १७०x३९,१२० किलोमीटर लंबा कक्षा मे उतारि देत। इसरो एखन तक तीन जीएसएलवी-एमके तृतीय भेजि चुकल अछि। जीएसएलवी-एमके तृतीय केर उपयोग २०२२ मे भारत केर मानव अंतरिक्ष मिशन मे सेहो कयल जायत।
३.८ टन वजनक अछि चंद्रयान-२
भारत दिश सँ चंद्रयान-२ केर कुल वजन ३.८ टन (३,८५० किलोग्राम) अछि। एहि चंद्रयान-२ तहत एक ऑर्बिटर, एक लैंडर और एक रोवर सेहो चांद पर जा रहल अछि। एकर नाम चंद्रयान-२ ऑर्बिटर, विक्रम लैंडर और प्रज्ञान रोवर अछि। चांद केर सतह पर लैंडर विक्रम ७ सितंबर, २०१९ केँ लैंड करत।
चंद्रयान-२ ऑर्बिटर केर वजन २,३७९ किलोग्राम छैक। ई ३.२*५.८*२.१ मीटर पैघ अछि। एकर मिशन लाइफ १ साल केर छैक। पूरे चंद्रयान-२ मिशन मे यैह ऑर्बिटर अहम भूमिका निभायत। एहि जरिये चांद केर सतह पर उतरयवला विक्रम लैंडर और धरती पर मौजूद इसरो केर वैज्ञानिक लोकनिक बीच संपर्क भऽ पायत। ई चांद केर कक्षा पर मौजूद रहत। ई चांद केर सतह पर मौजूद लैंडर विक्रम और रोवर प्रज्ञान सँ भेटल जानकारी केँ धरती पर वैज्ञानिक लोकनिक पास पठायत।
८ उपकरण सँ शोध करत ऑर्बिटर
१. चंद्रयान-२ ऑर्बिटर केर पास चांद केर कक्षा सँ चांद पर शोध करबाक लेल ८ उपकरण रहत। एहि मे चांद केर डिजिटल मॉडल तैयार करबाक लेल टेरेन मैपिंग कैमरा-२ अछि।
२. चांद केर सतह पर मौजूद तत्व केर जांच वास्ते एहि मे चंद्रययान-२ लार्ज एरिया सॉफ्ट एक्स-रे स्पेक्ट्रोमीटर (क्लास) अछि।
३. क्लास केर सोलर एक्स-रे स्पेक्ट्रम इनपुट मुहैया करेबाक लेल सोलर एक्स-रे मॉनीटर अछि।
४. चांद पर पानि केर मौजूदगी केर पता लगेबाक आर ओतय मौजूद मिनरल्स पर शोध केर वास्ते एहि मे इमेजिंग आईआर स्पेक्ट्रोमीटर अछि।
५. चांद केर ध्रुव केर मैपिंग करब और सतह व सतह केर नीचाँ जमल बर्फ केर पता लगेबाक लेल एहि मे ने के लिए एहि मे डुअल फ्रीक्वेंसी सिंथेटिक अपर्चर रडार छैक।
६. चांद केर ऊपरी सतह पर शोध लेल एहि मे चंद्र एटमॉसफेयरिक कंपोजिशन एक्सप्लोरर-२ छैक।
७. ऑर्बिटर हाई रेजॉल्यूशन कैमरा केर जरिये ई हाई रेस्टोपोग्राफी मैपिंग कयल जायत।
८. चांद केर वातावरण केर निचला परत केर जांच करबाक लेल डुअल फ्रीक्वेंसी रेडियो उपकरण छैक।
चंद्रयान-२ मिशन केर तहत चांद केर सतह पर लैंडर विक्रम और रोवर प्रज्ञान उतरत। लैंडर विक्रम केर वजन १,४७१ किलोग्राम छैक। एकर नामकरण भारतीय अंतरिक्ष कार्यक्रम केर जनक वैज्ञानिक डॉ. विक्रम साराभाई केर नाम पर भेलैक अछि। एकरा ६५० वॉट केर ऊर्जा सँ ताकत भेटत। ई २.५४*२*१.२ मीटर लंबा अछि। चांद पर उतरय समय ई चांद केर १ दिन लगातार काज करत। चांद केर १ दिन पृथ्वी केर १४ दिन केर बराबर होइत छैक। ई चांद केर दुइ पैघ खद्धा मैजिनस सी और सिंपेलियस एन केर बीच उतरत।
विक्रम केर पास रहत ४ इंस्ट्रूमेंट :
लैंडर विक्रम केर संग तीन अहम इंस्ट्रूमेंट चांद पर शोध लेल भेजल गेल अछि। चांद पर होयवला भूकंपीय गतिविधि केँ नापय आर ताहिपर शोध करबाक लेल एक खास इंस्ट्रूमेंट लगायल गेल अछि। एकर अलावे एहि मे चांद पर बदलयवला तापमान केँ बारीकी सँ जांच करबाक लेल सेहो खास उपकरण छैक। एहि मे तेसर उपकरण छैक लैंगमूर प्रोब। ई चांद केर वातावरण केर ऊपरी परत और चांद केर सतह पर शोध करत। विक्रम अपन चारिम उपकरण लेजर रेट्रोरिफ्लेक्टर केर जरिये ओतय मैपिंग और दूरी संबंधी शोध करत।
६ टायर वाला प्रज्ञान रोवर सेहो अछि खास
चंद्रयान-२ केर तहत चांद पर उतरयवला लैंडर विक्रम केर संगहि ओतय प्रज्ञान रोवर सेहो उतरत। प्रज्ञान रोवर एक तरहक रोबोटिक यान थिक। जे चांद केर सतह पर चलिकय ओतय शोध करत। एकर वजन २७ किलोग्राम छैक। ई ०.९*०.७५*०.८५ मीटर पैघ अछि। एहि मे छह टायर लागल अछि जे चांद केर उबड़खाबड़ सतह पर आराम सँ चलिकय विभिन्न शोध कय सकत। ई चांद केर सतह पर ५०० मीटर तक १ सेंटीमीटर प्रति सेकंड केर रफ्तार सँ सफर कय सकैत अछि। ई अपन ऊर्जा सूर्य सँ प्राप्त करत। संगहि ई लैंडर विक्रम सँ संपर्क मे रहत।
रोबोटिक शोध यान (रोवर) प्रज्ञान केर पास दुइ विशेष उपकरण रहत। रोवर प्रज्ञान अल्फा पार्टिकल एक्स-रे स्पेक्टोमीटर केर जरिये लैंडिंग साइट केर पास मे चांद केर सतह पर मौजूद वातावरणीय तत्वक निर्माण संबंधी जानकारी प्राप्त करबाक लेल शोध करत। एकर अलावा लेजर इंड्यूस्ड ब्रेकडाउन स्पेक्ट्रोस्कोप केर जरिये सेहो प्रज्ञान सतह पर मौजूद तत्व पर शोध करत।
प्रधानमंत्री सहित संसदक सदन मे वैज्ञानिक आ देशवासी केँ बधाई ज्ञापन
प्रधानमंत्र नरेन्द्र मोदी अपन कार्यालय सँ श्रीहरिकोटाक हाल-खबरि विशेष कक्ष मे देखैत रहला। सफल प्रक्षेपण उपरान्त ओ ट्विटर सँ सन्देश दैत सब केँ बधाई देलनि। ई विशेष क्षण देशक इतिहास मे याद राखल जायत। चन्द्रयान-२ भारतक वैज्ञानिकक उच्च सामर्थ्य आ १३० करोड़ भारतीय केर दृढशक्ति केर परिचायक छी। आइ सब भारतीय काफी गर्वक अनुभूति कय रहल अछि। प्रधानमंत्री अपन सन्देश मे यैह भाव रखलनि अछि। तहिना भारतीय संसदक दुनू सदन मे प्रमुख द्वारा सदनक सदस्य केँ जानकारी दैत सफल प्रक्षेपण लेल बधाई ज्ञापित कयलनि।
समाचार साभारः जी न्यूज वेब पोर्टल


text:
कलकत्ता. प्रत्येक साल जकां एहू साल रविदिन 23 दिसंबर कें मिथिला विकास परिषद् मैथिली अधिकार दिवस मनाओत. एहि मादें जनतब देइत कार्यक्रम संयोजक अंजय चौधरी कहलनि जे 22-23 दिसंबर 2003 कें सदन मे चर्चा केर उपरांत मैथिली कें संविधानक अष्टम अनुसूचीमे स्थान भेटल छल. ताहि परिप्रेक्ष्य मे मिथिला विकास परिषद, कोलकाता द्वारा दिनांक 23 दिसंबर 2012 कें सांझ 5 बजे तारासुन्दरी पार्क मे अधिकार दिवस मनाओल जायत. एहि अवसर पर काव्य-गोष्ठी ओ परिचर्चा आयोजित अछि. ओ जनओलनि जे स्थानीय सांसद सुदीप बंद्योपाध्याय ओ विधायक स्मिता बक्शी सहित मैथिल बुद्धिजीवी लोकनि भाग लेताह. ज्ञात हो जे बंगाली रहितहुं सुदीप बंद्योपाध्याय मैथिली हेतु सदन मे आवाज उठौने छलाह.
(Report: मिथिमीडिया ब्यूरो)
(Report: मिथिमीडिया ब्यूरो)
Tags: हालचाल


text:
फिलीपीनी पेसो
फिलीपीनी पेसो, जेकर पूर्व नाम पेसो (अंग्रेजी उच्चारण:/psoso /, / pisoʊ /; फिलिपिनो: पिसो या प्सो; साइन: ₱; कोड: PHP) ले अंग्रेजीमे सन्दर्भित कएल, फिलिपिन्सक आधिकारिक मुद्रा छी । एकरा १०० सेन्टिमोस (फिलिपिनो: सेन्टिमो) मे विभाजित केलगेल अछि । संयुक्त राज्य अमेरिकाक एक पूर्व उपनिवेशक रूपमे , देश अपन मुद्रामे अंग्रेजी भाषाक प्रयोग केलक, साथ "पेसो" शब्द १९६७ तक नोटसभ आ सिक्कामे उपलब्ध रहल । फिलिपिनो भाषा क एकर नोट आ सिक्का अपनाइए पवि "पिसो" शब्दक प्रयोग करैत अछि । आईएसओ ४२१७ प्रति मानक अन्तर्राष्ट्रिय भाषा २०१७ मे उच्चारण "पिसो" मे बदलएल छल । पेसोके सार्वजनिक प्रतीक "₱" द्वारा चिह्नित कएल गेल पावैत अछि । फिलीपीनी पेसो चिन्हके अंग्रेजी भाषामे लेख्ने अन्य तरिकासभ निम्न "PHP", "PhP", "Php", अछि । फिलिपिन्सक सिक्का आ बैंक नोटसभ क्युजोन सिटी मे अवस्थित केन्द्रीय बैंक (बङ्को सेन्ट्रल नाङ पिलीपिनास) क सुरक्षित परिसरमे प्रिन्ट करैत अछि ।
सिक्का[सम्पादन करी]
१०, २५ आ ५० सेन्टिमोस् आ १ पेसोक सिक्का उपलब्ध अछि । मुदा १ पेसो बहेक अन्य सिक्का बहुत चलन चल्तीमे नै अछि छैनन् । दिसम्बर २००८ मे , १ पेसो सँ कम मुल्यक सब सिक्कासभके चलनसँ हटाउन प्रस्ताव कएल गेल छल । कियाकि ईसभके मुल्यसँ बहुत एकर लागत लागल छल ।[२]
वर्तमान अर्थव्यवस्था[सम्पादन करी]
सुनक वर्तमान मूल्यक आधारमे , फिलीपीनी पेसोक १९९० सँ १९४९ तक तुलनामे अखनक फिलीपीनी पेसो अपन मूल्य ९९% सँ गुमाने अछि ।[३]
विनिमय दर[सम्पादन करी]
१९५० मे , १ अमेरिकी डलरक विनिमय दर २ पेसो छल । १९६५ समाप्त भेल अस्थायी विनिमय दर कऽ उतार-चढावक कारणसँ ३.५७ पेसो आ ओकरवाद ६.४० पेसो भेल । बहुत अवमूल्यन १९८४ मे प्रति डलर १८ पेसोक व्यापार ११.२५ फ्लोटमे भेल छल ।[४]
सन्दर्भ सामग्रीसभ[सम्पादन करी]
- ↑ "मुद्रास्फीति दरहरू", फिलिपीनी तथ्याङ्क प्राधिकरण, १९ नोभेम्बर २०१७, अन्तिम पहुँच १९ नोभेम्बर २०१७।
- ↑ "फिलिपिन्समे सिक्का वा बैंक नोटसभ?", जनवरी २७, २००९, अन्तिम पहुँच नोभेम्बर १९, २०१७।
- ↑ "XE Currency Converter: USD to PHP", १९ नोभेम्बर २०१७, अन्तिम पहुँच १९ नोभेम्बर २०१७।
- ↑ "फिलिपीनी पेसो प्रति डलर ११ अवमूल्यन", न्यू स्ट्रेट्स टाइम्स, जुन २३, १९८३, अन्तिम पहुँच नोभेम्बर १९, २०१७।


text:
टिकट भेट जायत
“भैया! अहाँ चिन्ता नहि करब। हम राजधानी पूरा हिलाकय राखि रहल छी। लगभग सब बड़का नेताक चाटुकारिता मे लागल छी। हल्ला-हुच्चर सेहो समुचिते मात्रा मे कय रहल छी। प्रेस सब मे फोटो पहुचय ताहुक पूरा इन्तजाम करैत छी।”
“ठीक छैक छोटू!”
“जँ भाजपा सँ टिकट कटियो जायत तऽ आआपा तऽ अपनहि बुझू। तेहेन तरे-तर सेटिंग भऽ गेल अछि।”
“ठीक छैक छोटू! ई बढियाँ केलह।”
“अहाँ खाली मंच पर आगाँ बैसल करू आ जतेक राज्य-स्तरीय नेता सब अछि तेकरा सबकेँ चाटैत रहू।”
“कि? अच्छा… चाटैत रहू। हाहाहाहा! ठीक छैक छोटू।”
“एम्हर किछु लोक अपना सबहक गामहिकेर बदमाशी कय रहल अछि। तेकरा सबकेँ सलटनाय जरुरी अछि। लग-पासक गामक लोककेँ बेसी भाव दियौक।”
“ठीक छैक छोटू।”
“अच्छा! आ ओ जे सुनैना देवी दलित नेता छथि, तिनका पाछू पूरा समर्थन मे लागल रहू। दलित कार्ड आ जातीय कार्डक अतिरिक्त आइ-काल्हि अन्य कोनो कारगर नहि होइत छैक। बाभन भाइ सब सँ बेसी भाव गैर-बाभन सबकेँ देने रहब। बाभन भाइ सबकेँ खाली साल मे दु बेर अठगामा भोज करय पड़त, भऽ गेल।”
“हाहाहा! ठीक छैक छोटू!”


text:
मुंबई। बिहार सरकार ई फैसला ल चुकल अछि जे प्रदेश मे जल्द स जल्द फिल्मसिटी क स्थापना कैल जाइत। काफी दिन स एहि दिशा मे विचार भ रहल छल। पूर्व सांसद आ सिने अभिनेता शत्रुघ्न सिन्हा आ प्रकाश झा एहि लेल पहिने मुख्यमंत्री स भेंट करि चुकल छथि। पिछला हफ्ता मुख्यमंत्री नीतीश कुमार बिहार मे फिल्मसिटी क जरूरत पर नव सिरा स सोचैत ओकरा मंजूरी देबाक फैसला करि लेलैथि। एकर सूचना सूचना भोजपुरी क पॉपुलर स्टार मनोज तिवारी देलथि अछि। मनोज तिवारी क कहब अछि जे सोमवार दिन मुख्यमंत्री नीतीश कुमार हुनका स फोन पर गप क दौरान ई शुभ सूचना देलखिन। उल्लेखनीय अछि जे तीन दिन पहिने भोजपुरी फिल्म इंडस्ट्री क प्रतिनिधी हवाला स ई खबरि आईल छल जे मुंबई स भोजपुरी फिल्म इंडस्ट्री शिफ्ट भ सकैत अछि।
मनोज तिवारी स्पष्ट केलथि जे हम सब भोजपुरी फिल्म इंडस्ट्री कए शिफ्ट करबाक गप नहि केने रहि। हम सब ई उम्मीद जाहिर केने रहि जे बिहार आ उत्तरप्रदेश क सरकार एहि दिशा मे पहल करि सकैत अछि। अगर एहि भोजपुरी भाषी प्रदेश मे फिल्मसिटी बनत त ओकरा स भोजपुरी फिल्म क विकास होइत। मनोज तिवारी केलथि जे मुख्यमंत्री हुनका संकेत देलखिन जे बिहार मे जल्द एकटा फिल्मसिटी क स्थापना लेल जमीन देल जाइत। एकरा लेल 150 एकड़ जमीन आवंटित भ सकैत अछि। पटना शहर स चालीस किलोमीटर दूर राजगीर क रास्ता मे फिल्म इंडस्ट्री क लेल जमीन क चयन भ चुकल अछि। पटना क सूत्र बता रहल अछि जे मुख्यमंत्री फिल्मसिटी क लेल रजामंद भ चुकल छथि। कोनो वरिष्ठ प्रशासनिक अधिकारी कए फिल्मसिटी क स्थापना आ विकास क स्वतंत्र जिम्मेदारी देल जा सकैत अछि। मंगलवार दिन,11 नवंबर कए मुख्यमंत्री एकर संबंध मे एकटा बैठक करताह, जाहिमे मनोज तिवारी समेत फिल्म और प्रशासन स संबंधित अधिकारी शामिल हेताह। मनोज तिवारी बिहार सरकार क एहि पहल पर खुश छथि आ केलथि जे बिहार मे फिल्मसिटी बनत त ओकर सुविधा क लाभ हिंदी फिल्म क निर्माता सेहो उठा सकताह। रोजगार क अवसर बढ़त। भोजपुरी फिल्म क व्यस्त निर्माता अभय सिन्हा एकरा बिहार सरकार आ नीतिश कुमार क अहम फैसला मानैत छथि। ओ केलथि जे बिहार क फिल्मसिटी आधुनिक तकनीक और सुविधा स संपन्न होइत, जाहि ठाम निर्देशक स्क्रिप्ट ले अउताह त सीधा फिल्म क प्रिंट ले कए जेताह। ओ केलथि जे एहि स भोजपुरी फिल्म क लागत सेहो कम भ जाइत। हालांकि मनोज तिवारी आ पटना क सुत्र बिहार मे फिल्मसिटी क स्थापना कए महाराष्ट्र मे चलि रहल बिहार-उत्तरप्रदेश विरोध क लहर स अलग राखि रहल छथि, मुदा राज ठाकरे क आह्वान पर चलि रहल मनसे क आक्रमक विरोध क संदर्भ मे बिहार क मुख्यमंत्री क ई निर्णय खास अर्थ रखैत अछि।


text:
तीस्ता सेटलवाड
तीस्ता सेटलाड (जन्म: १९६२)[१] मानवाधिकार कार्यकर्ता, समाज कार्यकर्ता आ पत्रकार छी । ओ Citizens for Justice and Peace (न्याय आ शान्ति कें लेल नागरिक) या सीजेपी नामक सङ्गठनक सचिव छी, ई सङ्गठन २००२ मे गुजरात मे भेल साम्प्रदायिक दङ्गा कें पीड़ितसभक लेल न्याय लड़बाक लेल स्थापित कएल गेल छल । सीजेपी एक सह-याचिकाकर्ता छी जे नरेन्द्र मोदी आ ६२ अन्य सरकारी अधिकारिसभक २००२ कऽ गुजरात दङ्गामे हुनकर आरोपित सहभागिताकें लेल अपराधिक मुद्दाक माँग करि रहल अछि ।[२][३][४]
तखन सँ ओ ६० टा मे सँ चारि आरोपिसभक नाम चार्जशीट मे दाख़िल भेल अछि, जाहिमे सँ सभकें अदालत द्वारा आरोप मुक्त कएल जा चुकल अछि ।[५][६]
व्यक्तिगत जीवन[सम्पादन करी]
सेटलवाडक जनम १९६२ मे एक गुजराती हिन्दू परिवारमें भेल छल । हिनकर पिता मुम्बईक प्रसिद्ध वकील अतुल सेटलवाड छी आ हिनकर माता सीता सेटलवाड छी । हिनकर दादा एम सी सेटलवाड, भारतक सभसँ पहिल अटर्नी जनरल छल ।[७][८] तीस्ताक विआह सामाजिक कार्यकर्ता आ पत्रकार जावेद आनन्द सँ भेल आ हिनकासभक दुटा बच्चासभ अछि, एक बेटी टमारा आ एक बेटा जिब्रान छी ।[९]
बाह्य जडीसभ[सम्पादन करी]
सन्दर्भ सामग्रीसभ[सम्पादन करी]
- ↑ "Teesta Setalvad", Human Rights office of the city of Nuremberg।
- ↑ us, About, "About us", Citizens for Justice and Peace।
- ↑ Dutta, Bhaskar (2009). New and enduring themes in development economic. World Scientific Publishing. प॰ 149. आइएसबिएन 978-9812839411.
- ↑ "Zakia Jafri-CJP Special Leave Petition"
- ↑ "SIT Closure Report"
- ↑ [१]
- ↑ "Nürnberger Menschenrechtspreisträger 2003" (जर्मनेलीमे), मूलसँ ८ मार्च २०१२-मे सङ्ग्रहित।
|deadurl=प्यारामिटर ग्रहण नै केलक (सहायता)
- ↑ "India THE NEXT DECADE"।
- ↑ Nuremberg Speech


text:
मिथिला मिरर-राजीव चौधरी: दरभंगा मे जमीन विवाद मे आगि मे गंभीर रूप सँ झड़कल भाइ-बहिनक पटना मेडिकल काॅजेल एवं अस्पताल मे मंगलदिन निधन भऽ गेलनि। गर्भवती बहिनक पेट मे पलि रहल बच्चाक मौत घटनाक दोसरे दिन भऽ गेल जखन कि ओहि बच्चाक माँ पिंकी झा पीएमसीएच मे इलाजरत्त छलीह मुदा हुनको निधन मंगलदिन भऽ गेल। पिंकीक निधनक किछु कालक बाद हुनक भाइ संजय झाक सेहो निधन भऽ गेलनि। संजय झाक इलाज सेहो पीएमसीएच मे चलि रहल छलनि।
अपने के जनतब हैत कि दरभंगाक गिरिन्द्र मोहन रोड स्थित घर संख्या चारि पर भूमाफिया द्वारा पहिने बुल्डोजर सँ तोड़-फोड़ कएल गेल जखन कि परिवारक 4 गोट सदस्य केँ पेट्रोल ढारि जरेबाक प्रयास सेहो कयल गेल। एखन धरि एहि घटना मे पेट मे पलि रहल नवजातक संग-संग तीन गोटेक दुखद मृत्यु सँ पूरा मिथिला मे एहि बातक चर्चा व्यापक रूपेँ चलि रहल अछि। एहि घटनाक बाद पुलिस प्रशासन पर बहुतरास सवाल उठब स्वभाविक अछि।
हालांकि एखन धरि एहि घटनाक मुख्य आरोपी शिव कुमार झाक गिरफ्तारी नहि भऽ सकल अछि। पुलिसक मानी तँ 8 गोट नामजद आरोपी केँ सोमदिन गिरफ्तार कऽ लेल गेल। एहि मामला मे 40 गोटेक खिलाफ प्राथमिकी दर्ज कयल गेल अछि। पुलिस दाबा अछि जे 13 गोट आरोपी केँ चिन्हित कऽ लेल गेल अछि जाहि मे सँ 8 गोटेकेँ गिरफ्तार कऽ लेल गेल अछि। हालांकि जखन ई मामला पैघ स्वरूप लेलक तखन प्रशासन द्वारा शनिदिन मुजफ्फरपुर सँ एफएसएलक टीम बजाओल गेल। घटनास्थल पर पहुंचल फाॅरेंसिक टीम द्वारा बुल्डोजर सँ ढाहल मकानक सैंपल सहित जरल कपड़ा सहित अन्य तथ्यक सैंपल एकत्रित कयल गेल।
दरभंगा जमीन विवाद मे आगि मे झड़कल भाइ-बहिनक पीएमसीएच मे मौत
मिथिला मिरर-राजीव चौधरी: दरभंगा मे जमीन विवाद मे आगि मे गंभीर रूप सँ झड़कल भाइ-बहिनक पटना मेडिकल काॅजेल एवं अस्पताल मे मंगलदिन निधन भऽ गेलनि। गर्भवती बहिनक पेट मे पलि रहल बच्चाक मौत घटनाक दोसरे दिन भऽ गेल जखन कि ओहि बच्चाक माँ पिंकी झा पीएमसीएच मे इलाजरत्त छलीह मुदा हुनको निधन मंगलदिन भऽ गेल। पिंकीक निधनक किछु कालक बाद हुनक भाइ संजय झाक सेहो निधन भऽ गेलनि। संजय झाक इलाज सेहो पीएमसीएच मे चलि रहल छलनि।


text:
— कीर्ति नारायण झा
मिथिला आओर बाढ़ि – पहिने के जमाना में अपना सभक ओहिठाम बाढि के बियाहल बेटी के नैहर में जे स्थिति होइत छैक सएह छलैक। आरम्भ में जेना किछु दिन बेटी के आव भगत कयल जाइत छैक सएह होइत छलैक मुदा बाद मे मिथिलावासी के पता चललैक जे ई बेटी दीर्घकाल के लेल आयल अछि आ ताहि अनुरूप तरूआ पापड़ में कमी स्वभाविक। अपना सभक ओहिठाम मुख्यतया कमला, कोशी, बागमती, गंडक, बूढी गंडक नदी इत्यादि अपन विकराल रूप देखवैत अछि जाहि मे कमला नदी केर प्रकोप सभ सँ बेसी भयंकर होइत छैक। झंझारपुर के आस पास एकर विकराल रूप देखल जा सकैत अछि। मिथिलांचल में बाढि केर प्रकोप केर सभ सँ पैघ कारण नेपाल अछि। हिमालय पहाड़ सँ निकालल पाइन अपन विशाल विभीषिका केर संग विकराल रूप में नेपाल के बार्डर सँ जयनगर होइत मिथिलाक सीमा में प्रवेश करैत अछि आ समस्त मिथिला मे तवाही मचवैत अछि। अपना सभक ओहिठाम बाढ़ि के प्रचंड रूप होयवाक अनेकानेक कारण अछि जेना पुरनका घिसल पीटल बाँध जकरा विषय में कहल जाइत छैक जे राम भरोसे हिन्दू होटल अथवा अनेरुआ गायक राम रखवार। बाँध बनाओलक बाद ओकर देखभाल कएनाइ सभ सँ आवश्यक होइत छैक आ ओकरा रख रखाव के लेल किछु ब्यय सेहो करय पड़ैत छैक मुदा अपना सभक ओहिठाम ओ मात्र कागज पर होइत छैक। सरकार द्वारा एकटा विभाग “जल संसाधन विभाग” खोलि कऽ कान मे रूई आ तेल लऽ कऽ सूति रहल आ बुझलकै जे बाढिक समस्या केर समाधान भऽ गेलैक। बाढिक कारणे नदी केर गहराइ कम होइत गेलैक आ चौड़ाई में वृद्धि होयवाक कारणे बाँध के तोड़ैत नदी के समय नहिं लगलैक मुदा प्रशासन केर उदासीनता केर कारणे बाढिक रोकथाम के लेल कोनो ठोस बेवस्था नहि कयल गेलैक। राजधानी पटना में बैसि कऽ स्थिति केर अवलोकन आ स्थितिक सुधार केर आशा कएनाइ दिन में सपना देखवाक बराबर होइत अछि। अपना सभक ओहिठाम केर बिडम्बना अछि जे कोनो साल रौदी तऽ कोनो साल दाही होयवाक कारणे खेतीबाड़ी केर स्थिति दिनानुदिन बदतर भेल जाइत छैक जकर सभ सँ गँहीर प्रभाव लोक केर मिथिला सँ पलायन केर केंसर सँ अधिक भयानक स्थिति केर जन्म देलकैक। आदि कालहि सँ प्रशासनिक असहयोग केर मारि मिथिलावासी के सहय पङलैक अछि। किछु साल पहिने कमला नदी केर बाढिक विभीषिका झंझारपुर लग नरूआर गाम में देखवाक अवसर भेटल। ओहि ठामक स्थिति के देखि समस्त अव्यवस्था केर पता क्षण भरि मे लागि गेल। तहिना कोशी नदी केर बाढि सहरसा पूर्णिया कटिहार के बाढ़ि ग्रस्त इलाका होयवाक प्रमाणपत्र दैत अछि। ओना बाढिक बाद फसल के टानिक के काज बाढिक रेत सभ करैत छैक। बाढिक पानि जखन खेत सँ निकलि जाइत छैक तखन खेतक उपजाऊ शक्ति में वृद्धि होइत छैक, इहो कटु सत्य थिकैक मुदा बाढिक समस्या विकराल होयवाक कारणे लोक बेघर भऽ जाइत अछि। सड़क पर आबि जाइत अछि ओ निश्चित रूप सँ भयंकर स्थिति उत्पन्न करैत अछि। गरीब आदमी आओर बेसी गरीब भऽ जाइत अछि आ भुखमरी केर स्थिति उत्पन्न भऽ जाइत अछि। एकरा सँ मुक्ति पयवाक लेल मिथिलाक लोक ओहि भागीरथ केर प्रतीक्षा में अछि जे एहि विभीषिका के रोकवाक लेल ओ भागीरथी प्रयास कऽ सकैथि आ समस्त मिथिलावासी के बाढि केर प्रकोप सँ पूर्णरूपेण मुक्ति भेटि जाइन। जय मिथिलांचल


text:
गोविन्द वल्लभ पन्त
पण्डित गोविन्द बल्लभ पन्त या जिबी पन्त (जन्म १० सितम्बर १८८७ - ७ मार्च १९६१) प्रसिद्ध स्वतन्त्रता सेनानी आ वरिष्ठ भारतीय राजनेता छल। ओ उत्तर प्रदेश राज्य के प्रथम मुख्य मन्त्री आ भारत के चौथा गृहमंत्री छल।[२] सन १९५५ मे उनका भारतरत्न से सम्मानित कएल गेल। गृहमंत्री के रूप मे उनकर मुख्य योगदान भारत क भाषा के अनुसार राज्य मे विभक्त करनाइ तथा हिन्दी क भारत क राजभाषा के रूप मे प्रतिष्ठित करनाइ छल।[३]
प्रारम्भिक जीवन[सम्पादन करी]
हिनकर जन्म १० सितम्बर सन १८८७ के अल्मोड़ा जिला केरि प्यासी देवी पर्वतीय-क्षेत्र स्थित गाम खूंट मे महाराष्ट्रीय मूलक एकटा करहड़े ब्राह्मण कुटुम्ब, जे आधुनिक उत्तरी कर्नाटक सं कुमांऊं क्षेत्र मे आप्रवासित भेल छल ।1 हिनक माइ केरि नाम गोविन्दीबाई ओ बाबू वा ज'नकक नाम मनोरथ पन्त छल । हिनक बाबू एकटा सरकारी सेवा छलाह दिनक काज सदति आवाजाही करब छल तें हिनक पालन-पोषण हिनकर नानी बद्री दत्त जोशी, एकटा स्थानीय प्रख्यात ओ संभ्रान्त सरकारी सेवक केलनि । जोशीक हुनक व्यक्तित्वक विकास ओ राजनीतिक दृष्टिकोण बोधन मे महत्वपूर्ण योगदान छल ।2 पंत इलाहाबाद विश्वविद्यालय मे पढ़लनि आ' बाद में काशीपुर मे अधिवक्ताक रुप मे काज केलनि । अहिठाम ओ अंग्रेजीराजक खिलाप सक्रिय रूप सं काज करब 1914 मे प्रारंभ केलनि; एखन ओ स्थानीय परिषद वा ग्रामीण परिषद केरि पारिश्रमिकहीन मानव भारवाही रीतिक उन्मूलन -- यात्रा करयवला ब्रिटिशकर्मी सभक समान बिनु मजूरीक उघबा लेल स्थानीय लोकक समर्थन अपेक्षा करयवला विधि अनुपालनक अनेकानेक कोशिश मे मदति केलनि । ओ राजनीति में प्रविष्ट भेलाह आ' आगरा ओ औध संयुक्त प्रान्तक विधानसभाक प्रतिनिधि निर्वाचित भेलाह[[]] ।
प्रारम्भिक जीवन[सम्पादन करी]
गोविन्द बल्लभ पंथक जन्म 10 सितंबर 1887 के अल्मोड़ा ल'ग स्यासी देवी पहाड़ीक ढ़लान पर स्थित खून्ट गाम मे भेल छल ।
स्वतन्त्रता संघर्ष मे[सम्पादन करी]
मुख्यमन्त्री कार्यकाल[सम्पादन करी]
गृह मंत्री कार्यकाल[सम्पादन करी]
आलोचनासभ[सम्पादन करी]
मृत्यु[सम्पादन करी]
स्मारक आ संस्थान[सम्पादन करी]
परिवार[सम्पादन करी]
सन्दर्भ सामग्रीसभ[सम्पादन करी]
- ↑ "जीवन परिचय", UP Govt., ११ मई २०१०, अन्तिम पहुँच १७ अक्टूबर २०१४।
- ↑ Govind Ballabh Pant गोविन्द वल्लभ पन्त
- ↑ "Govind Ballabh Pant Engineering College, Pauri Garhwal, Uttarakhand". Gbpec.net. Retrieved 1 January 2013.


text:
खबैर साभारः प्रभात खबर दैनिक – १२ जनबरी, २०१६ अंक
दरभंगा : डीमएसीएच गायनिक वार्ड मे परिजन केर वास्ते रैन बसेरा भवन केर निर्माण कराओल गेल छल. जिला प्रशासन केर आदेश पर एक साल पूर्व 10 रूमक रैन बसेरा भवन केर निर्माण नगर निगम द्वारा कराओल गेल. भवन निर्माणक बाद ई रैन बसेरा लावारिश बनि गेल अछि. एहि भवन पर डीएमसीएच प्रशासन आर नगर निगम केर लगाम नहि अछि. एकर फायदा उठबैत किछु लफंगा द्वारा दुइ टा कोठली मे ओकरा सबहक ताला लटका देल गेल अछि.
रैन बसेराक कोठली मात्र मरीज केर परिजन टा बुक करा सकैत अछि. एको टा कोठली गैर मरीज केर परिजन केँ नहि देल जायत – ई नियम अछि. ताहि लेल मरीजक पुर्जाक फोटोस्टेट सौंपय पड़त. रैन बसेराक एक कोठलीक बुकिंग पर परिजन केँ 75 रुपयाक भुगतानी करय पड़त. एक साल सँ परिजन सँ तय राशि नहि लेल जा रहल अछि. एकर लेखा-जोखा राखयवलाक सेहो कोनो पता नहि अछि. रैन बसेराक एक कोठली मे ताला लागल रहैत अछि. ई विशेष रूम रातिये टा मे खाली खुलैत अछि. दिन मे एहि मे ताला लटकल रहैत अछि. रैन बसेराक 10 मे सँ नौ कोठली मे महिला-पुरुष रहैत अछि. एहेन लोक मरीज केर भर्तीक नाम पर एक पखवाड़ा धरि रहैत अछि.


text:
आई कोजगरा के दिन बड्ड नीक खबर मिलल। एमएसयू के कर्ताधर्ता आओर युवा नेता अनूप मैथिल जी ट्वीट कs जानकारी देलाह जे मैथिल पुत्र विजय झा जी पंडौल मे 200 करोड़ के निवेश करय जा रहल छथिन्ह। अनूप जी अपन ट्वीट मे लिखलाह जे,"पंडौल में खुलत गारमेंट के कारखाना, बिहार सरकार देलक इजाजत। 50 साल बाद मिथिला क्षेत्र में कोनो मैथिल पुत्र बड़का इन्वेस्टमेंट कर जा रहल छईथ। सावी और प्राशा ग्रुप के चेयरमैन विजय झा जी पंडौल में 200 करोड़ के निवेश कर जा रहल छईथ। सावी ग्रुप 100% एक्सपोर्ट ओरिएंटेड ग्रुप अछी, दिल्ली आ देश में दस हजार स उपर लोक के रोजगार दs रहल अछी। दरभंगा महराज के बाद पहिल बेर कोनो मैथिल पुत्र मधुबनी, मिथिला में कोनो पईग इन्वेस्टमेंट कर जा रहल छईथ। विजय झा जी असल मे मिथिला रत्न छईथ जे अगिला साल सs हजारों मैथिल के मिथिला मे रोजगार उपलब्ध करेता। मिथिला पुत्र के स्वागत आ अभिनंदन"
पंडौल में खुलत गारमेंट के कारखाना, बिहार सरकार देलक इजाजत।— Anup Maithil (@MaithilAnup) October 9, 2022
50 साल बाद मिथिला क्षेत्र में कोनो मैथिल पुत्र बड़का इन्वेस्टमेंट कर जा रहल छईथ।
सावी और प्राशा ग्रुप के चेयरमैन विजय झा जी पंडौल में 200 करोड़ के निवेश कर जा रहल छईथ। pic.twitter.com/FI9gyM3lWC
ई खबरि पढ़तहि मोन गदगद भs गेल। विजय झा जी सं किछ दिन पहनहि भेंट भेल छल, ताहि लेल मोन आओर प्रसन्न छल। विजय झा जी काफी मिलनसार लोक छथिन्ह। सावी ग्रुप के सर्वेसर्वा छथिन्ह। नोएडा मे हिनकर बड्ड पैघ कारोबार छनि। हिनकर ग्रुप के एक्सपोर्ट लेल लगातार तीन बेर प्रथम पुरस्कार सेहो मिल चुकल छनि।
हिनकर सावी लेदर्स कंपनी केर परिधान आ फैशनक दुनिया मे बड़का नाम छनि। नोएडा के सेक्टर 57 आ 58 मे हिनकर चारिटा फैक्ट्री चल रहल छनि। तमिलनाडु मे हिनकर पैघ टैनरी सेहो छनि। हिनकर सभ फैक्ट्री आधुनिक इंफ्रास्ट्रक्चर आ मॉडर्न टेक्नोलॉजी सं युक्त छनि। विजय झा जी खुद एहि मे इनोवेशन आ डिजाइनिंग पर विशेष ध्यान दै छथिन्ह। एहि कारण हिनकर सावी लेदर्स दुनिया भर मे एकटा अपन प्रमुख स्थान बनौने अछि। हिनकर फैक्ट्रीक वार्षिक उत्पादन क्षमता ढाई लाख सं बेसि गारमेंट के आ करीब दस लाख लेदर असेसरीज के अछि।
विजय झा जी सावी लेदर्स ग्रुप 2008 के आखिर मे शुरू कएने छलखिन्ह। ओना हिनकर परिवार लेदर इंडस्ट्री मे एहि सं काफी पहिने करीब 1990 सं पैर जमौने छलखिन्ह। परिवारक माहौल सं हिनकर रुझान सेहो एहि तरह छलन्हि। एहि लेल सेंट्रल लेदर रिसर्च इंस्टीट्यूट CLRI सं एकर पढ़ाई करि इंजीनियरिंग डिग्री सेहो लेलाह। किछ दिन एक्सपोर्ट हाउस मे काज कS कारोबार संबंधी बारीकि जानि 2008 के आखिर आ कहि सकय छी 2009 के शुरू मे अपन काज शुरू करि देलाह। हिनकर फोकस शुरूए सं लेदर इंडस्ट्री के इंटरनेशनल मार्केट पर छनाए आ इंटरनेशनल फैशन जगत मे अपन अलग पहचान बनैनाए छलन्हि। एहि मे विजय झा जी कामयाब सेहो रहलाह।
आई हिनकर गारमेंट आ लेदर प्रोडक्ट दुनिया भरि मे एक्सपोर्ट होए छनि। विजय जी खुद डिजाइनिंग मे पारंगत छथिन्ह। एहि कारणे हिनकर टीम के हौसला सेहो बढ़ल रहय छनि। जखन बॉस खुद नीक-नीक डिजाइन आ सुझाव दै छथिन्ह तं टीम के उत्साह आ प्रेरणा बनल रहय छै। हिनकर सावी लेदर्स मे पर्यावरण के सेहो खास ध्यान देल जाएत अछि। टैनिंग पर एहि बात के ध्यान राखय छथिन्ह से पानि के बर्बादी कम सं कम होए। एकर संग जतेक अंतर्राष्ट्रीय मानक होएत अछि, सभके कड़ाई सं पालन करय छथिन्ह। एहि सभ के कारण हिनकर एहि इंडस्ट्री मे नीक नाम छनि।
झाजी अपन स्टॉफ सभ के सेहो नीक ध्यान राखय छथिन्ह। समय-समय पर परिवार जकां सभ के दुख-सुख मे शामिल होए छथिन्ह। स्टॉफ सभ के बीच-बीच मे पार्टी आ दोसर कार्यक्रम के माध्यम सं खुश राखय के पूरा प्रयास करय छथिन्ह जे दोसर ठाम काफी कम देखय लेल मिलैत अछि।
मधुबनी जिलाक जेठियाही गाम के रहय वाला विजय झा जी सीएसआर आ धर्मार्थ काज मे सेहो आगां सहय छथिन्ह। कोनो आपदा के समय दिल खोलि क दान-धर्म करय छथिन्ह। बिहार मे बाढ़ि के समय सेहो खूब मदद करय छथिन्ह। प्रभावित लोक के बीच कंपनी के तरफ सं काफी मदद आ राहत सामान भेजय छथिन्ह।
विजय जी सं मुलाकात के क्रम से पता चलल जे हिनका गोल्फ खेलय के विशेष शौक छनि। ओना मैथिल होए के कारण समय मिलला पर ताश सेहो खेल लय छथिन्ह। मैथिल छथिन्ह तं खान-पान के शौकीन सेहो छथिन्ह। अपन माछ-भात के अलावा इटालियन सीफूड सेहो खूब पसंद करय छथिन्ह। विदेश घूमबाक क्रम के ओतय के सीफूड के टेस्ट लेनाए नहि भूलय छथिन्ह। एकटा पक्का मैथिल जकां जीवन के पूरा आनंद ल रहल छथिन्ह। एहि के संग हजारों दोसर लोकक जिनगी सेहो संभारि रहल छथिन्ह।
मधुबनी के पंडौल मे नव प्रोजेक्ट के लेल विजय झा जीके बहुत-बहुत बधाई आ शुभकामना। हम अपना दिस के लोक सभ सं आग्रह करबैनि जे हिनका हरसंभव मदद देल जाए। जेहि सं हिनकर संग आन दोसर लोक से सेहो मिथिला मे निवेश करय लेल प्रोत्साहन भेटन्हि।
जय मिथिला-जय मैथिली


text:
मुम्बई। 22 फरवरी। वर्त्तमान समयमे फेसबुक व वाट्सएप पर मिथिला-मैथिलीसँ संबंधित अनावश्यक तथा अर्नगल बहस देखि अत्यन्त वेदना होइत अछि, एहि हेतु किछु विचार व्यक्त करबाक इच्छा भऽ रहल अछि। कोनो प्रकारक सामाजिक संगठनकें समुचित, व्यवस्थित तथा मर्यादित रूपसँ संचालित करबाक हेतु प्रथमतः अहं भावकें त्याग करब अनिवार्य हयब आवश्यक अछि एवम् श्रेष्ठ चिंतनकें प्राथमिकता दैत ओहि प्रकल्पकें अग्रसारित करबाक लक्ष्य निर्धारित करैत समाजोपयोगी सेवा सिद्धिक प्रति समर्पित हेबाक चाही । सामाजिक संगठनक सार्वभौमिक स्वरूपकें व्यक्तिगत द्वेष व मतभिन्नताके विलग रखबाक प्रयाससँ संगठन निरंतर विकासक पथकें प्रशस्त करबामे सक्षम होइत अछि।
मैथिली आन्दोलनक इतिहास रहलैक अछि जे व्यापक दृष्टिकोणसँ संकल्पित कार्ययोजना एहि लेल सफल नहि भऽ पबैत अछि हेतुए जे अनावश्यक उपरौंझसँ विकासपरक परिचर्चा शून्यवत् भऽ जाइत अछि तथा व्यक्तिगत महत्वाकांक्षा प्रभावी भऽ, व्यापक विचारधाराकें तथा कार्यक्रमक रूपरेखाकें पाछाँ छोड़ि दैत अछि । फलतः संस्था व्यक्तिक अहंसँ जन्म लैतहिं मृत्युसज्जा पर अंतिम साँस गिनबाक हेतु विवश भऽ जाइत अछि।
विनम्रतापूर्वक निवेदन करब जे प्रवासी मैथिलक विश्वासकें सम्मान प्रदान करी संगहि मनोमालिन्यकें बिसरि आ अनावश्यक विवादसँ स्वयंकें तथा संस्थाकें बचेबाक विनम्र प्रयास करी जाहिसँ समाजक मध्य संस्थाक विश्वसनीयता बनल रहय।


text:
मणिभूषण झा
नई दिल्ली । एहि साल गहूँमक खरीदक सरकारी आँकड़ा 350 लाख टनक रिकॉर्ड स्तर तक पहुँचि गेल । एहि सँ पहिने मानसून मध्य आ उत्तर भारत मे दस्तक देबय, सरकार गहूँमक भंडारण लेल आर वेयरहाउस भाड़ा पर लेबाक योजना बना रहल अछि । गहूँम आ चाऊर क सरकारी खरीदक लेल भारतीय खाद्य निगम (एफसीआई) नोडल एजेंसी अछि । एफसीआई राज्यक एजेंसी सब संगे मिलकय चालू मार्केटिंग वर्ष 2018-19 (अप्रिल सँ मार्च) मे रिकॉर्ड 251.9 लाख टन क खरीद केलक। एहि एजेंसी सबकए कुल अन्न भंडारण क्षमता 800 लाख टनक छनि । खाद्य मंत्रालय कए एकटा वरिष्ठ अधिकारी कहलनि एखन पुरान स्टाक बहुत राखल अछि । एहि लेल ओ सब अन्न भंडारण क बाकी सब विकल्प पर विचार कए रहल छथि ।


text: पटना । बिहार मे पंचायत स्तर पर महिला कए आरक्षण द इतिहास रचनिहार मुख्यमंत्री नीतीश कुमार महिला आरक्षण बिल क समर्थन मे आबि गेलाह अछि। एखनधरि महिला आरक्षण बिल मे ओबीसी आ मुस्लिम महिला क लेल कोटा क मांग करि रहल जदयू लेल नीतीश क इ कदम काफी अहम अछि, किया किनीतीश राजग संयोजक आ पार्टी अध्यक्ष शरद यादव स विपरीत मत राखि नब बहस शुरू करि देलथि अछि। शरद यादव एखनो लालू आ मुलायम संग यादव गुट मे शामिल छथि आ एकर विरोध करि रहल छथि। सूत्र कहैत अछि जे नीतीश कुमार शरद यादव स सेहो अपील करताह जे ओ अपन फैसला पर फेर स विचार करथि। नीतीश कुमार क कहब अछि ओ सेहो चाहैत छथि जे ओबीसी आ मुस्लिम महिला क लेल कोटा हुए, मुदा एहि आधार पर महिला आरक्षण बिल कए लटकाएब राखब ठीक नहि।


text:
मुख्यमंत्री स केलक भेंट, देलक वियतनाम एबाक नोत
प्रीतिलता मल्लिक
पटना । वियतनाम स आयल 12टा सांसद कहला अछि जे बिहार विकासक बाट पर चलि चुकल अछि आ एकरा लेल नीतीश कुमार बधाईक पात्र छथि। दल मानलक जे राज्य मे विकास क भ रहल अछि। स्वास्थ्य, श्रम कल्याण, ग्रामीण विकास आ सामाजिक क्षेत्र मे अभूतपूर्व काज देलक जा सहल अछि। वियतनाम संसदीय कमेटी क नेतृत्वकर्ता आ विदेशी मामला क मंत्री अध्यक्ष सुश्री थ्रुंग थाइ माइ अपन 12टा सांसद क संग सोमदिन मुख्यमंत्री नीतीश कुमार स हुनकर घर पर भेंट केलथि। एहि बैठकक दौरान बिहार आ वियतनाम क बीच विभिन्न मामला पर द्विपक्षीय संबंध कए मजबूत करबाक लेल गप भेल।
बैठक क दौरान वियतनाम संसदीय समिति क चेयरमैन सुश्री माइ मुस्कान एक अभियान, जननी बच्चा सुरक्षा योजना, मुफ्त दवा वितरण, पोलियो उन्मूलन अभियान, न्यूनतम मजदूरी, श्रम कल्याण, अप्रवासी मजदूर क लेल भ रहल काज क तारीफ केलथि ओ कहलथि जे बिहार मे कार्य संस्कृति क विकास भेल अछि। सुश्री माइ मुख्यमंत्री कए वियतनाम एबा लेल निमंत्रण देलथि। ओ कहलथि जे वियतनाम आ बिहार क स्थिति बहुत किछु मिलैत-जुलैत अछि। सांसद अपन बिहार यात्रा कए सुखद कहैत कहलथि जे इ यात्रा हुनका लेल अविस्मरणीय अछि। मुख्यमंत्री सेहो वियतनाम क संसदीय प्रतिनिधिमंडल कए स्वागत करैत हुनका स फेर बिहार एबाक निमंत्रण देलथि। वियतनाम क सांसद क दल मे अध्यक्ष सुश्री थ्रुंग थाइ माइ, उपाध्यक्ष मिस्टर नगूयेन वान तेल, डा मिस्टर नगूयेन धीन्हेलयूू, मिस्टर नगूयेन ताान तौन, डा मिस्टर नगूयेन मिन्ह हांग, सुश्री नगूयेन थी हांग हा, सुश्री नगूयेन थी सांग, सुश्री नगूयेन थी किम थूय, मिस्टर फाम वान केम, नगूयेन थी के, सुश्री दोंग नगोक बीच, सुश्री डा नगूयेन थी नगोक होआ शमिल छलथि।


text:
दरभंगा केँ आसी गाम म' मिथिला विभूति पर्व सह पुस्तक लोकार्पण समारोह संपन्न भेल
दरभंगा। 30 नवम्बर। दरभंगा जिला केँ आसी गाम म' आय मिथिला विभूति पर्व सह पुस्तक लोकार्पण समारोह केर आयोजन कायल गेल छल। समारोह म' उपस्थित मुख्य अतिथि डॉ. जयप्रकाश चौधरी जनक कहला कि कोसी क्षेत्र म' एहितरहक कार्यक्रम केर आयोजन सँ नवा पीढ़ी केँ लोग सभ म' अप्पन मातृभाषा केर प्रति चेतना जागृत हेतैन्ह। समारोह कार्यक्रम केर उद्घाटन करैत साहित्यकार व पत्रकार मणिकांत झा कहला कि एहि समारोह कार्यक्रम केँ आयोजन सँ हम सभ अप्पन विभूति लोकनि क' याद करि हुनक अवदान सँ परिचित होयत छी।
एहि कार्यक्रम म' शंभुनाथ मिश्र रचित कविता संग्रह प्रसून सुवास पुस्तक केर लोकार्पण करैत डॉ. अशोक कुमार मेहता कहला कि मैथिली साहित्य केर भंडार बहुत समृद्ध अछि। ऐहिकें सुवासित करबा म' प्रसुन सुवास जेहेन पुस्तक बहुते सहायक सिद्ध होयत।
विष्णुदेव झा विकल केर अध्यक्षता म' आयोजित एहि कार्यक्रम म' विनोद कुमार झा, चन्द्रकुमार झा , श्याम बिहारी राय सरस सहित बहुतो लोकनि अप्पन विचार व्यक्त केलन्हि। एहि अवसर पर आयोजित कवि सम्मेलन म' शारदानंद सिंह , कौशलेश चौधरी, संजीव कुमार मिश्र सहित दर्जन भरी सँ बेसी कवि लोकनि अप्पन रचना प्रस्तुत केलन्हि। मिथिला विभूति पर्व म' आयोजित रंगारंग सांस्कृतिक कार्यक्रम म' दीपक कुमार झा, डॉ. सुष्मा झा, केदार नाथ कुमर, गौरी कांत झा, अजय सुमन, अर्जुन झा सहित अनेको कलाकार लोकनि अप्पन प्रस्तुति सँ दर्शक सभक मन मोहि लेलन्हि।


text:
मिथिलाक युवा शक्ति मे दिन – ब – दिन नव-नव प्रेरणा सँ स्वच्छ समाजक निर्माण लेल जाहि तरहें स्फुरणा जागि रहल अछि एकर स्वागत हेबाक चाही। विगत किछु मास सँ कोइलख निवासी युवा विक्की ठाकुर जे स्वयं एक चार्टर्ड एकाउन्टेन्ट रहितो श्री श्री रविशंकर जी केर शिष्य-अनुसरणकर्ताक रूप मे ‘नशा मुक्त मिथिला’ परिकल्पना पर कार्य प्रारंभ केने छथि। अहु सँ पूर्व सौराठ निवासी डा. शेखर चन्द्र मिश्र जे मधुबनी कचहरी मे ओकालति करैत छथि आ ऐतिहासिक सौराठसभा विकास समितिक सचिव छथि, ओहो ‘नशा मुक्त मिथिला’ निर्माण करबाक संकल्प प्रकट केने छथि। तहिना आरो बहुत रास युवा समाज द्वारा फेसबुक सँ अपडेट आदि देखैत अयलहुँ जे ‘नशा मुक्त मिथिला’ केर निर्माण करब।
जखन-जखन कोनो सार्थक डेग उठैत अछि तऽ हमरा लोकनिक समाज मे ओ जे ‘कोढियावर्ग’ अर्थात् मूकदर्शक बनि बस अपन अहं मे डूबल बिना प्रयास केनहिये समय गुदस्त करय चाहैत अछि तेहेन लोक सब द्वारा ‘छूछ-आलोचना’ होयब प्रारंभ होइत छैक। एक सँ बढि कय एक तर्क आ तर्क सँ नहि चलत तऽ कूतर्क, कूतर्को हारत तखन गारि-फझेत तक देत, ओकर वश चलौक तऽ मारि-पीटिकय सेहो ‘सार्थक प्रयास’ केँ हतोत्साहित करत। नंगटय के शिरोमणि एहेन ‘छूछ आलोचक’ केँ प्रवीण तही कारण सँ फाजिल नंगटय देखेबाक नीति अपनबैत अछि। ओकर तर्क केँ पहिनहिये कूतर्क सँ जबाब दियौक। कूतर्क करय तँ गरियाउ। गाइर बाजय तऽ लठियाउ। लठियाबय तँ भस्म कय दियौक। हलाँकि हिंसाक बदला प्रतिहिंसा केँ अहिंसावादी नीति गलत कहैत छैक, मुदा ई ‘निक्कम्मा-ढोंगी-कोइढ-छूच्छालोचकवर्ग मैथिल’ केँ जखनहि चिन्हू तखनहि सँ गाइर-फझेत सँ तर राखू। एकर सूत्र सीधा छैक – जे भोज नहि करय ओ दाइल बड पीबय, आर दोसर, अनकर धन पाबी तऽ सत्तर मन तौलाबी। स्वयं किछु टा नहि करत ई वर्ग लेकिन अहाँ सँ ओकरा हिसाब चाही! बूरिपना आ खचरेटी के लेल अणुसूत्र सेहो बनल छैक – के-एच-ओ४ – कोढिया, हलखोर, ओ१ – जीवन भैर किछु सकारात्मक कार्य नहि करनिहा, ओ२ – काजक घडी बिल मे नुकेनिहार, ओ३ – पूर्ण गैर जिम्मेवार लोक आ ओ४ – कूतर्क सँ दोसर करनिहार पर टीका-टिप्पणी करयवला टिपौरीलाला बननिहार।
नशाक परिभाषा मे किछु रास महत्त्वपूर्ण विन्दु पर जरुर विचार करू। महादेव केर नाम लैत नशा करी वा विद्यापति केर भाँग पियबाक उदाहरण दैत नशापान केँ जायज मानू, या फेर मिथिलाक पारंपरिक रिवाज मे बुजुर्ग गृहस्थादि द्वारा भाँगक नित्य-सेवन केँ नशापान मानि अपना केँ नशा मे डूबाउ - ई सर्वथा अनुचित होयत। विन्सटन चर्चिल, नेपोलियन, अब्राहम लिंकन आ संसार भरिक एक सँ बढिकय एक महान नेतृत्वकर्ताक नशा सेवन – राजा-महाराजा आ उच्चवर्गीय समाज द्वारा कोनो सामाजिक रीति पूरा करबाक समय नशा सेवन, राजकीय वा निजी समारोह आदि मे नशा सेवन – सबहक अपन एक औचित्य छैक। सेनाक जबान लेल नशा सेवन, प्रतिकूल मौसम सँ लडबाक लेल नशा सेवन, औषधिरूप मे नशा सेवन.. बहुतो जगह एहेन छैक जाहि ठाम नशालू पदार्थक प्रयोग केलाक बादो ओकरा नशाक संज्ञा देब मूर्खता हेतैक।
बहुत गहिर सामाजिक शोध उपरान्त हम ई कहि सकैत छी जे ‘नशा नितान्त व्यक्तिगत सामर्थ्यक प्रतिकूल शारीरिक, मानसिक, आर्थिक, वाचिक, वैचारिक, पारिवारिक, सामाजिक वातावरण निर्माण करबाक क्रियाकलाप केँ कहल जाइछ।’ कोनो पदार्थक सेवन अपन पाचन क्षमता अनुकूल होइत छैक तखनहि शारीरिक स्वास्थ्य, वैचारिक, मानसिक आ समस्त विन्दु पर लोकक नियंत्रण रहैत छैक। कहल जाइछ जे प्रकृति निर्मित शरीर मे विभिन्न खाद्य पदार्थ केर उपभोग सँ कतेक उर्जा भेटैत छैक ताहि बातक मापन-यंत्र ‘कैलोरीमीटर’ स्वस्फूर्त कार्य करैत रहैत छैक, तैँ एक सीमा पर आबि ‘आर नहि चाही’ कहि सकैत छी। मुदा अल्कोहल केर सेवन सँ कतेक उर्जा भेटल ताहि ठाम ओ मीटर रिडिंग नहि करैत छैक। बेहिसाब लोक पीबि लैत अछि। शरीर केँ नुकसान, पाइकेर नुकसान, फेर उत्तेजित मानसिकता सँ लोकाचार मे नुकसान, घर-परिवार आयल ओतहु बोल-कूबोल सुनैत अछि तऽ पारिवारिक सौहार्द्रताक नुकसान, एहि तरहें बहुत रास समयक नुकसान…. लेकिन नशा-सेवन केर आदी बनि गेल नशेडी केँ एहि सबसँ कोनो फर्क नहि पडैत छैक, ओकर लुकुम दिन-ब-दिन खराबे भेल चलि जाइत छैक आ परिणाम परिवारक अन्य-अन्य सदस्यकेँ भोगय पडैत छैक। वर्तमान व्यवसायिक दुनिया मे युवा व किशोर केर समूह सब सँ बेसी नशाक शिकार भऽ रहल छैक।
नशाक भिन्न-भिन्न प्रकार आइ मानव-समाजक सब सँ पैघ दुश्मन बनि रहल छैक। जाहि दबाइ सँ लोकक रोगक इलाज होइत छैक, तेकरो दुरुपयोग करैत नशापान कैल जाइछ। ड्रग्स आ वैक्सीनक उपयोग सेहो हार्डकोर नशा लेल कैल जाइछ। कहियो न सुनल गेल बात सब सेहो आइ-काल्हि नशालू पदार्थ रूप मे पैर पसारय लागल छैक। केकरो सुंघानी लैत नशाक आदति, केकरो बूट-पालिश खाइत नशा करबाक लत, कियो आयोडेक्स, कियो फेन्सिडिल…. नाइट्रोसिन, कम्पोज, आदि विभिन्न प्रकारक नशाक प्रकार सँ ड्रग-माफियाक चाँदी होइत छैक – मुदा दोसर तरफ युवा-नस्ल पर असैर पडि रहल छैक। एन्टी नारकोटिक्स सेल अलग रहितो शिकारी ड्रग डिस्ट्रीब्युटर एहि तरहें हर दिशा मे पैर पसारि रहल छैक।
मिथिला मे नशा केनिहार लोक भाँग-गाँजा-तारी-हुक्का केर सेवन प्राचिन समय सँ करैत आबि रहल अछि। ई बहुत पैघ सच्चाइ थिकैक जे प्रकृति प्रदत्त नशालू पदार्थक उपयोगिता सेहो एक निश्चित सीमा तक छैक। प्राचिन समय सँ चलैत आबि रहल एहि व्यवहार मे औषधीय गुण सेहो भेटैत छैक। मुदा कमजोर आत्मबल केर लोक द्वारा एहि सब तरहक वस्तुक उपयोगिता शीघ्र दुरुपयोगिता दिशि उन्मुख होइत छैक, आ निश्चित तेकर प्रतिकूल प्रभाव प्रयोगकर्ता पर पडैत छैक। शुरु मे जे वस्तु महादेवक बूटी बुझाइत छैक, वैह अन्त मे धुन्धकारी बनबैत प्रेत योनि मे निवास करय लेल पृथ्वी सँ टिकट बूक कय दैत छैक। किनको विद्यापतिक उगना द्वारा भाँग घोंटि पियाबय जेकाँ ‘स्नेहशिक्त विजया’ पहिने उचित बुझाइत छन्हि मुदा मात्रा क्रमश: बढैत-बढैत अन्त मे पूर्ण मस्तिष्क आ न्युरान शिथिल पडि जाइत अलबौका बनबाक परिणाम देखा दैत छन्हि। कहबाक तात्पर्य ई जे मिथिलाक परंपरा कतहु सँ बेजा नहि यदि हमरा लोकनि सीमा मे रहबाक आचार-विचार केर विकास करी। वर्तमान मे एतय सरकारी तंत्र द्वारा नशाक प्रसार कैल जा रहल छैक, मुदा समाज मूक-दर्शक बनि सब किछु देखि रहल अछि। नित्य चौक-चौराहा पर लोक पीबि कय ओंघराइत रहैत अछि, लाठी-लठौवैल आ कपार फोरौवैल होइत रहैत छैक, गोलियो-बन्दुक चलबाक बात सब सुनि रहल छी। तखन तऽ ‘नशा मुक्त मिथिला’ परिकल्पना संग बढि रहल युवा शक्ति केँ सराहना करैत सहयोग करी, नहि कि हुनका सबकेँ ‘निक्कम्मा-ढोंगी’ केर तर्क मे उलझाबी।


text:
पटना। बिहार मे पंचायत शिक्षक कए पेंशन देबा लेल सरकार यूटीआई स हाथ मिलेबाक फैसला ल लेलक अछि। दरअसल, राज्य सरकार एहि संबंध मे एकटा नव योजना बना लेलक अछि, एकर तहत ओ यूटीआई संग मिलकए संविदा पर नियुक्त कैल गेल एहि शिक्षक सब कए पेंशन देत। यूटीआइ संग सरकार कए एहि संबंध मे गप अंतिम चरण मे अछि।
राज्य सरकार क एकटा वरिष्ठ अधिकारी कहला जे राज्य मे शिक्षा क प्रसार मे एहि शिक्षक क अहम भूमिका अछि। आब सरकार हिनकर संख्या मे सेहो बढोतरी करबाक विचार क रहल अछि। सरकार अगिला मास 1.25 लाख नव पंचायत शिक्षक कए नियुक्त करबाक प्रक्रिया शुरू करए जा रहल अछि। एकर अलावा, शिक्षा क अधिकार कए लागू भेलाक बाद सरकार कए अगिला किछु साल मे कई लाख नव शिक्षक कए जरूरत होएत। एहन मे एहि क्षेत्र मे लोक कए अनबा लेल सरकार हर मुमकिन कोशिश क रहल अछि। ओ कहला जे एहि लेल सरकार हिनका सब लेल एकटा पेंशन योजना कए शुरू करबाक योजना बना रहल अछि। इ सरकारी कर्मचारी क पेंशन योजना स अलग हटि कए होएत। एकरा लेल सरकार यूटीआई स समझौता करत। यूटीआई क पेंशन स्कीम क तहत हिनका सब कए पेंशन मुहैया कराउल जाएत।
एहि योजनाक तहत सरकार शिक्षक क मानदेय स 200 टका प्रति मास यूटीआई क पेंशन स्कीम मे जमा करत। संगहि, राज्य सरकार सेहो एतबा रकम स्कीम मे अपन दिस स जमा करत। सेवा अवधि क खत्म भेला पर शिक्षक क लग पूरा रकम निकालबाक विकल्प रहत। अधिकारी कहला जे सरकार कए उम्मीद अछि जे एहि स शिक्षक कए काफी फायदा होएत। योजनाक तहत यूटीआई 60 फीसदी रकम इक्विटी मे निवेश करत, जखनकि 40 फीसदी रकम सुरक्षित जमा योजना मे निवेश कैल जाएत। एहि लेल इ बेसी रक्षित होगा। राज्य सरकार क अनुमान क मुताबिक शिक्षा क अधिकार लागू भेलाक बाद बिहार कए 2020 तक करीब 10 लाख नव शिक्षक क जरूरत होएत। एहि कमी कए पूरा करबा मे पंचायत शिक्षक क अहम भूमिका होएत। राज्य सरकार एहि साल क अंत तक 1.25 लाख नव पंचायत शिक्षक कए नियुक्त करबाक फैसला लेलक अछि। हिनकर चयन शिक्षक पात्रता परीक्षा स भेल अछि आ हिनकर नियुक्ति क प्रक्रिया अगस्त स शुरू भ जाएत।
maithili news, mithila news, bihar news, latest bihar news, latest mithila news, latest maithili news, maithili newspaper


text:
दुनू समुदाय के लोक प्रशासन के सहयोग करबाक देलक भरोसा
मधुबनी । मधुबनी जिलाक बिस्फी प्रखंड के भैरवा गांव में बनल शिव मंदिर में हरेक वर्ष सावन मास में जलाभिषेक करेनाई प्राशासनक वास्ते चुनौतीपूर्ण कार्य रहैत अछि। कारण, जे ओहि गाम में दू समुदाय के बीच हमेशा तनातनी रहैत अछि। आबय वला किछुए दिनक बाद सावन में भैरवा शिव मंदिर में बल्हाघाट सँ जल ल’ क’ कांवरिया ओतय जलाभिषेक करताह। शांतिपूर्ण जलाभिषेक होई, ताहि हेतु 19 जुलाई वृहस्पति दिन मधुबनीक डीएम शीर्षत कपिल अशोक टीपीसी भवन में दुनू समुदाय के प्रबुद्धजनक संग एकटा बैसकी कयलाह। जाहि में एखन जिलाक प्रभारी एसपी अश्विनी कुमार सेहो शामिल रहैथ। बैसकी में ओतुका जनप्रतिनिधि लोकनि सेहो भाग लेलनि। पूर्व विधायक हरिभूषण ठाकुर बचौल के कहब छलन्हि जे भैरवा मेला के राजकीय मेला घोषित कैल जाय, जाहि सँ एतुका विकास भ सकय। एहि मौका पर हंस ठाकुर जानकारी दैत बजलाह जे बलहा घाट सँ पूरब सड़क क्षतिग्रस्त अछि, जाहि सँ श्रद्धालु कांवरिया के काफी परेशानी हेतैन। एकरा शीघ्र मरम्मत कराओल जाय। किछु लोक इहो विचार देलैन जे जिनका सब पर 107 के कार्रवाई कैल गेल अछि हुनका लेल प्रखंडे में शिविर लगाओल जाय जाहि सँ बेनीपट्टी एबा जयबाक परेशानी सँ ओ लोकनि बाँचि जाइथ। लोकक मांग छल जे, बलहाघाट पर स्वच्छ ज’ल आ शौचालय के व्यवस्था हेबाक चाही। डीएम बजलाह जे एहि बेर सामाजिक सहयोग सँ जलाभिषेक संपन्न कराओल जायत। हुनकर कहब छल जे एहि बेर परुकां सालक अपेक्षा बेसी नीक व्यवस्था राहत। डीएम खबरदार करैत कहला जे, मेलाक दौरान शांतिभंग आ सौहार्द बिगाड़’ वला के विरुद्ध कठोर कार्रवाई कैल जायत। ओ इहो आश्वासन देलनि जे निर्दोष लोक पर स सीसी एक्ट हटाओल जायत। प्रभारी एसपी अश्विनी कुमार बजला जे भैरवा मेला में प्रशासनिक व्यवस्था चुस्त-दुरुस्त रहत। एहि दौरान डीजे बजबै पर पूर्ण प्रतिबंधक घोषणा ओ केलन्हि। मेला में सहयोग करयवला के परिचय पत्र देबाक घोषणा सेहो भेल। बैसकी में कुमार गौरव, डीडीसी अजय कुमार, वरीय उप समाहर्ता दुर्गानंद झा, एसडीओ मुकेश रंजन, डीएसपी पुष्कर कुमार आदि सेहो शामिल भेला। बैसकी समाप्त भेलाक बाद डीएम एवं एसपी भैरवा मंदिर परिसर एवं बलहा घाट के निरीक्षण सेहो कैल।


text:
इन्दौर
इन्दौर (/ɪnˈdɔːr/ ( सुनी)) भारतक मध्य प्रदेश राज्यक सभ सँ बेसी जनसङ्ख्या भेल तथा सभ सँ पैग शहर छी। ई इन्दौर जिला आ इन्दौर विभाग दुनूकें मुख्यालय छी। इन्दौर मध्य प्रदेश राज्यक वाणिज्यिक राजधानी सेहो छी। ई राज्यकें शिक्षाक मुख्य केन्द्रक रूपमे मानल जाएत अछि।
इतिहास[सम्पादन करी]
मराठा राज (होलकर युग)[सम्पादन करी]
ब्रिटिश काल (इंदौर/होलकर राज्य)[सम्पादन करी]
आजादीके पश्चात[सम्पादन करी]
भूगोल[सम्पादन करी]
जलवायु[सम्पादन करी]
यातायात[सम्पादन करी]
विमानक्षेत्र[सम्पादन करी]
रेलवे स्टेशन[सम्पादन करी]
बाह्य जडीसभ[सम्पादन करी]
इन्दौरक सम्बन्धमे विकिपिडियाक भातृ योजनासभमे ताकी:
- इन्दौर दर्शन
- इन्दौर नगर तथा लाल बाग राजमहलक बारेमे
- लालबाग महल, इन्दौर (भारत दर्शन, हिन्दी चिट्ठा)
- सफ्टवेयर टेक्नोलोजी पार्क्स अफ इन्डिया, इन्दौर
- इन्दौर पुलिसक ब्लग
- हमर इन्दौर शहर (भरपूर जानकारी युक्त हिन्दी ब्लग)


text:
दिल्ली। 24 जनवरी। राष्ट्रीय राजधानी क्षेत्र (NCR) मे बसल प्रवासी मैथिल सभकेँ सांस्कृतिक व भाषाई सूत्र मे बान्हबाक लेल गैर-सरकारी संगठन 'मिथिलालोक फाउंडेशन' आगामी दू फरवरी सँ मैथिली स्पीकिंग कोर्स शुरू करे जे रहल अछि। फाउंडेशन मिथिलाक सामाजिक, सांस्कृतिक व आर्थिक प्रगतिक दिशा मे अप्पन काज आगू बढ़ेबाक लेल एहि तरहक डेग उठा रहल अछि।
अंग्रेजी भाषाविद् जॉर्ज ग्रियर्सन अप्पन शोध प्रबंध मे दुनिया भरिक मधुरतम भाषाक कोटिमे 'मैथिली' केर गणना केना छथि। जाहिर अछि कि मैथिलीक साहित्यिक प्रचुरता व प्रासंगिकता केर कारण भारत सरकार ऐहिकेँ संविधानक आठम अनुसूची मे शामिल केना अछि। ऐहिक बाद देशक प्रथम श्रेणीक अधिकारी बनबाक लेल संघ लोकसेवा आयोग (यूपीएससी) केर परीक्षा मे ऐच्छिक विषय केँ रूप मे मैथिली केँ चुनबाक मार्ग प्रशस्त भेल।
मिथिलालोक फाउंडेशन केँ अध्यक्ष डॉ. बीरबल झा यूपीएससी केँ अभ्यार्थी सभकेँ ध्यान मे राखैत मैथिली स्पीकिंग कोर्स केँ डिजाइन करी मैथिली भाषी छात्र-छात्रा सभक लेल एक नीक पहल केना छथि। खास बात ई अछि कि ई पाठ्यक्रम खासतौर सँ मैथिली भाषी लोग सभक लेल डिजाइन कायल गेल अछि।
आमतौर पर सरकारी व निजी शिक्षण संस्थान सभमे हिंदी, अंग्रेजी समेत आन विदेशी व प्रांतीय भाषा सिखेबाक लेल जे पाठ्यक्रम डिजाइन कायल गेल अछि, ओ ओहि लोग सभक लेल अछि जिनकर ओ भाषा कहियो रहबे नहि करे। लोग सभ या तेँ मजबूरी मे सिखैत छथि वा शौकिया तौर पर। डॉ. बीरबल झा कहलनि कि "रोजीरोटी केर तलाश मे मिथिलांचल सँ आएल करीब 50 लाख मैथिल परिवार दिल्ली आओर एनसीईआर मे रहैत छथि। एहि परिवार सभक बच्चा मैथिली लिखब, पढ़ब वा बाजब बहुत कम जानैत अछि, किएक जे हुनका मैथिलीक शिक्षा नहि भेट पाबैत अछि। चूंकि अप्पन भाषाक कोनो व्यक्तिक व्यक्तित्व पर बहुत बड़का प्रभाव पड़ैत अछि, ऐहिक लेल सांस्कृतिक रूप सँ अप्पन जैड़ सँ कटल युवा पीढ़ी केँ मैथिली बाजब सिखेबाक जरूरत अछि।"
मिथिलालोक फांडेशन दू मॉडल मे पाठ्यक्रम डिजाइन केना अछि, पहिल आरंभिक ज्ञान लेल बिग्नर्स कोर्स अछि, जखनकि भाषा मे प्रवीणता हासिल करबाक लेल एडवांस्ड कोर्स तैयार कायल गेल अछि। डॉ. झा कहलनि कि गैर-मैथिली भाषी लोग सभक लेल सेहो एहिठाम अवसर अछि कि ओ एहि भाषा केँ सीख मिथिलाक सांस्कृतिक विरासत सँ रूबरू भ' सकैछ। एहिसँ अंतर-सांस्कृतिक समागम सेहो होयत।
डॉ. बीरबल झा आगा कहलनि कि जगत जननी सीताक जन्मभूमि मिथिला वैदिक काल सँ ज्ञान-विज्ञानक केंद्र रहल अछि। गुरु-शिष्य परंपरा मे तर्क विद्या, मीमांसा, न्यायिक दर्शन आदिक क्षेत्र मे मिथिलाक अद्वितीय स्थान रहल अछि 'अयाची मिश्र' केँ नाम सँ विख्यात भवनाथ मिश्र केँ ज्ञान आओर दर्शनक चर्चा अक्सर विद्वत्परिषद मे होयत अछि। विपन्नता मे सेहो प्रसन्नता मिथिलाक माटी मे अछि। गैर-मैथिली भाषी लोग एहिसँ परिचित हेता।
अपने क' बता दी कि डॉ. बीरबल द्वारा संचालित अंग्रेजी भाषा सिखबै बला मशहूर शिक्षण संस्थान 'ब्रिटिश लिंग्वा' एहि बरख अप्पन रजत जयंती मना रहल अछि। निज मातृभाषा मैथिलीक प्रति अगाध लगाव होयबाक कारण डॉ. झा ऐहिक प्रचार-प्रसार करबाक बीड़ा उठेना छथि।


text:
दरभंगा : शनिदिन साँझक समय दरभंगा शहर केर विश्वविद्यालय थाना क्षेत्रक भंडार चौक स्थित एकटा दोकानमे बेरा-बेरी गैस सिलेंडर फटलासँ भागमदौड़क माहौल बनि जेबाक समाद भेटल छल। अहि घटनामे कउनो व्यक्तिकेँ जानsक नोकशान नहि भेलनि अछि। अचानक खूब जोरकेँ धम्मक संग बेरा-बेरी चारिटा गैस सिलेंडर फटलासँ स्थानीय लोकमे डर पैसि गेल छलनि। सिलेंडर फटलाक बाद आगिक लपेट देखि अग्निशामक दलकेँ सूचना देल गेल, तदोपरांत अग्निशामक दलकेँ पहुँचलाक बाद अहि आगि पर नियंत्रण पाओल गेल आ लोकसभ चैनक सांस लेलाह।
जानकारी अनुरूप भंडार चौक पर एकटा दोकानमे अवैध तरीकासँ गैस सिलेंडर रिफिलिंग कयल जा रहल छल। ताहिक्रममे एकटा सिलेंडर फटलासँ आगि लागि गेलैक। दोकानदार आगि लागैत देखि डरसँ बाहर भागि गेलाह। तदोपरांत दोकानमे राखल सिलेंडर बेरा-बेरी फाटि गेलैक। अहि अगलग्गीमे समूचा दोकान जरिकय नाश भए गेलैक अछि। सौभाग्यसँ आस-परोसक कपड़ा आओर जूता-चप्पलकेँ दोकानमे आगि नहि लागलैक, अन्यथा जुलूम भए जयतैक। अग्निशामक दलकेँ लगातार एक घंटाकेँ अथक प्रयाशक बाद आगि पर नियंत्रण पाओल गेल।
अहि घटनाक सूचना केर बाद नगर विधायक संजय सरावगी आओर विश्वविद्यालय थानाध्यक्ष अजय कुमार झा घटनास्थल पर पहुँचलाह। दुनूगोटे समूचा घटनाके हालतक मुआयना कय लोकसभकेँ शांति बनाकय रखबाक लेल कहलनि।


text:
द्रौपदी मुर्मू
द्रौपदी मुर्मू (जन्म २० जून १९५८) भारतक १५हम आ वर्तमान राष्ट्रपति छी, हिनका द्वारा २५ जुलाई २०२२ केँ भारतक राष्ट्रपतिक रूपमे पदभार ग्रहण कएल गेल। एहिसँ पहिने ओ भारतीय जनता पार्टीक सदस्य छलिन। मुर्मू आदिवासी समुदायसँ पहिल व्यक्ति छी आ प्रतिभा पाटिलक बाद ई पद पर आशिन्न भेल दोसर महिला राष्ट्रपति सेहो छी। एहिसँ पहिने हिनका द्वारा २०१५ सँ २०२१ धरि झारखण्डक राज्यपालक रूपमें सेहो कार्य कएल गेल, आ ई.सं. २००० सँ २००४ धरि ओडिशा सरकारक मन्त्रीमण्डलमे विभिन्न विभागसभक पदियदायित्व निर्वाह कएल गेल छल।[१]
व्यक्तिगत जीवन[सम्पादन करी]
प्रारम्भिक जीवन[सम्पादन करी]
राजनीतिक करियर[सम्पादन करी]
एहो सभ देखी[सम्पादन करी]
बाह्य जडीसभ[सम्पादन करी]
सन्दर्भ सामग्रीसभ[सम्पादन करी]
- ↑ "Droupadi Murmu: India's Youngest President and First to be Born After Independence", MSN (en-INमे), अन्तिम पहुँच २०२२-०७-२१।


text:
किसलय कृष्ण, सहरसा। अक्टुबर ५, २०१५. मैथिली जिन्दाबाद!!
– समाचार संपादक केर कलम सँ – मनोरंजन क्षेत्र पर विशेष
मूलतः मधुबनी जिलाक पचदही गाम निवासी कुणाल ठाकुर सम्प्रति वॅालीवुडक चर्चित निर्माण नियंत्रक बनि गेल छथि । कहियो भारतीय जन नाट्य संघ (इप्टा)क मधुबनी ईकाइ सँ अपन कला जीवनक आरम्भ केनिहार कुणालकेँ भारत सरकार संस्कृति मंत्रालय द्वारा छात्रवृति भेटि चुकल छनि अभिनय सीखबाक लेल । शुरुए सँ फिल्म प्रति हिनक आकर्षण रहलनि, फलस्वरूप मैथिली फिल्म “एक चुटकी सिन्दूर”क सहनिर्माता आ अभिनेता रूपे प्रकट भेलाह आ तकर उड़ान भरबाक लेल विदा भ गेलाह संसारक सभ सँ पैघ फिल्म उद्योग केर नगरी मुम्बई ।
मुम्बई मे निरन्तर संघर्षक उपरान्त प्रसिद्ध पार्श्व गायक उदित नारायणक प्रोडक्शन हाउस यू डी मुविजमे प्रोडक्शन कन्ट्रोलर केर रूपमे काज करब आरम्भ केलनि । युडी मुविजक चर्चित फिल्म “कानून हमरा मुट्ठी मे” ई प्रोडक्शन संगे अभिनय सेहो केलनि । तकर बाद तऽ हुनका बुझू जेना सफलताक पाँखि लागि गेलनि । चर्चित निर्माता निर्देशक हैरी बावेजाक लव स्टोरी, केतन मेहताक माँझी: द माउन्टेनमेन, लारा दत्ता प्रोडक्शनक चलो दिल्ली सहित दे ताली, रंगरसिया आदिक संग अनेको एड फिल्मक प्रोडक्शन कन्ट्रोलरक सफलतम भुमिका निर्वहन करबाक संग ओ विभिन्न सृजनशील आ रचनात्मक कार्य मे निरन्तर अग्रसर छथि ।
सभ सँ पैघ बात ई जे व्यस्तता रहितो कुणाल निरन्तर मैथिली गतिविधि मे एक सक्रिय अभियानी बनल छथि । संस्कार मिथिला मुम्बइ केर सक्रिय संयोजकीय भुमिकाकेर संग एखन अन्तराष्ट्रीय मैथिली सम्मेलन केर तइयारीमे सेहो लागल छथि । मैथिली जिन्दाबाद हिनकर आरो उज्ज्वल भविष्यक कामना करैत अछि आ नवतुरिया-युवा मैथिल मे हिनकर योग्यता आ दक्षता सँ सीख भेटबाक सदिच्छा सेहो प्रकट करैत अछि।


text:
नवका- पुरनका लेख सर्च करु...
बसंतपंचमी के शुभकामना
अहां सभ के वसंतपंचमी आओर सरस्वती पूजा के शुभकामना. मिथिलाक संग पूरा उत्तर भारत मे आई-काल्हि हड्डी कनकना देबय वाला ठंड पड़ि रहल अछि. मुदा ठंड... कोहरा... कुहासा... शीतलहरी के रहितो सरस्वती पूजा के लsक विद्यार्थी सभ के उत्साह कम नहि पड़ल अछि. पूरा मिथिला मे हर स्कूल... कॉलेज... संस्थान मे सरस्वती पूजा खूब धूमधाम सं भs रहल अछि. एतबे नहि हर टोल... चौक –चौराहा पर सेहो अहांक के पूजा पंडाल लागल आओर पूजा होएत मिल जाएत. खूब सजावट कएल गेल अछि. झाड़-झंकाड़...फूल के लड़ी लगाएल गेल अछि. कई ठाम बिजली के सामान सं सेहो सजावट कएल गेल अछि. भोरे सं साउंड-बाक्स... लाउडस्पीकर पर गाना बजि रहल अछि. कई ठाम सांस्कृतिक कार्यक्रम सेहो भs रहल अछि. रंग- बिरंगक मूर्ति बनाएल गेल अछि. कतहुं मोर पर सवार त कतहुं कमल फूल पर. काल्हिए सं मूर्ति खरीदकs लाबय के सिलसिला शुरू भs गेल. आई माता सरस्वती के मूर्ति के पूजा के संग स्थापित कएल गेल. लोक सभ अपन-अपन घर पर सेहो छोट-छोट मूर्ति स्थापित कs पूजा कs रहल छथिन्ह.
मां शारदे के पूजा के लेल कई तरह सामान जुटाएल गेल. धूप... दीप... अगरबत्ती... अक्षत... तिल... चंदन... अबीर के संग भगवती के चढ़ाबय लेल वस्त्र आओर श्रृंगारक सामान सं पूजा कएल गेल. पूजा मे बैर.. केसौर... अमरुद... आटाक चूर्ण वाला प्रसाद... बुन्दिया चढ़ाएल गेल. विद्या... बुद्धि... विवेक... ज्ञान की देवी मां शारदे के पूजा जतेक उत्साह सं अपना दिस होएत अछि ओतेक उत्साह अहांके बिहार... बंगाल के बाहर देखय लेल नहि मिलत. दिल्ली मे त कई स्कूल मे सिर्फ औपचारिकता निभाबय लेल एकर पूजा कएल जाएत अछि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
सगीर और सद्दाम के तरफ के तरफ सं दरभंगा के सदर थाना मे
अशोक यादव आओर हुनकर दूटा बॉडीगॉर्ड के खिलाफ ई एफआईआर दर्ज कराओल गेल अछि.
दुनू गोटे के कहनाए छनि जे शुक्रदिन राति में दरभंगा सं बिजुली गाम जाएत काल रास्ता मे जखन ओ अशोक यादव के गाड़ी के ओवरटेक करि आगां बढ़लाह तखन एमएलए साहेब के बॉडीगार्ड दूनि के पकैड़ि खूब पीटलक.
दुनू गोटे के इहो कहनाए छनि जे बाद मे एमएलए साहेब के पेट्रोल पंप पर ल जाsक सेहो जमि के पीटाई कएल गेलन्हि. जकरा बाद दुनू के डीएमसीएच में भर्ती कराएल गेल.
अशोक यादव हमर क्षेत्र केवटी के एमएलए छथिन्ह आओर हिनकर पिताजी मधुबनी लोकसभा क्षेत्र के एमपी छथिन्ह.
ओना अशोक यादव जीक कहनाए छनि जे दुनू लड़का हुनकर पेट्रोल पंप लूटय आएल छल आओर पकड़ा गेल. एहि बारे में हुनका तरफ से सेहो एफआईआर दर्ज कराउल गेल अछि.
ओना एहि मामला के लsक इलाका में तनाव अछि आओर एमएलए साहेब के खिलाफ लोक के गुस्सा सेहो अछि.
(Photo: Vipin Kumar)


text:
बन्धुगण, एहि सप्ताह ‘दहेज मुक्त मिथिला’ समूह पर हमरा लोकनि ‘कन्यादान’ समान महायज्ञ ऊपर चर्चा कय रहल छी। भरि सप्ताह वैवाहिक सम्बन्ध केर एहि महत्वपूर्ण केन्द्रीकृत विषय ‘कन्यादान’ पर चर्चाक एकमात्र उद्देश्य यैह अछि जे एकर आध्यात्मिक महत्व केँ हम सब कतेक आत्मसात करैत छी आर कतय संशोधन करैत कतेक लाभ-हानि मे फँसैत छी।
कन्यादान यज्ञ
(लेख-संग्रह निरन्तरता मे)
आजुक युग मे मिथिलावासी अपन खुट्टा (मूल घर) सँ उपटल बुझाइत छथि। नव घर प्रवास क्षेत्र मे बनल अछि किछु लोकक, लेकिन बहुल्यजन अत्यन्त संघर्षक जीवन बाँचय लेल बाध्य छथि। किछु लोक त सौखिया सेहो गामक बीघा बेचि शहरक धूर मे – बहुमंजिली इमारतक एक छोट फ्लैट मे अपन जीवन केँ स्वयं बान्हय लेल आतुर सेहो देखाइत छथि। मुदा एहि सभक असर मिथिलाक चिर-परिचित जीवनचर्या पर पड़ैत छैक जाहि सँ घर-गृहस्थी आजीवन प्रभावित होइत छैक।
एहि सँ पहिने कन्यादानक आध्यात्मिक परिभाषा आ व्यवहारिक स्वरूप पर चर्चा कयल जा चुकल अछि। एखन धरि श्रीमती आशा चौधरी, श्रीमती किरण झा, श्रीमती पीताम्वरी देवी संग श्रीमती नीता झा केर एक लेख एहि मादे आबि चुकल अछि, संग्रहित कय ओकरा मैथिली जिन्दाबाद पर प्रकाशित सेहो कयल जा चुकल अछि। ई विदुषी लोकनि अपन-अपन लेख निरन्तरता मे पठौती।
एक बहुत खास आध्यात्मिक विध ‘ओठंगर’
आइ विशेष चर्चा करब एक अत्यन्त महत्वपूर्व विध ‘ओठंगर’ पर। ओठंगर केर विधान वर्णन सब अपना-अपना ढंग सँ करता, लेकिन हमर अपन मन-मस्तिष्क मे एहि विधक बहुत गूढ अर्थ लगैत रहल अछि। आउ एक नजरि दियौक एहि विध परः
ओठंगर कुटनाइ
सामग्री – उखड़ि-समाँठ, लाल रंग सँ रांगल धान, पियर ताग
*आठ (कतहु-कतहु पाँच) विवाहित ब्राह्मण संग वर समाठ पकड़ि उखड़ि मे ललका धान केँ कुटता।
*नौआ हिनका लोकनि केँ पियर ताग (जनेऊ) सँ बान्हि देतनि।
*पंडितजी सहस्रशीर्षा पुरुष अर्थात् भगवान् विष्णु केर मूर्ति विग्रह केँ पुरुष सुक्त मार्फत पाठ करता आ कुल ३ (कतहु-कतहु ७) बेर दोहरबैत सब कियो मंत्रक अन्त भेला पर समाँठ सँ उखड़ि मे चोट दैत ओहि ललका धान केँ कुटता।
*एहि तरहें कुटल धान केँ धोतीक खूट मे बान्हल जायत जाहि सँ वर आ कन्याक गठजोड़ हेतनि।
*नौआ द्वारा प्रयुक्त बन्हनवला डोरी सेहो राखल जायत जे कन्यादान केर समय मे ओहि मे आमक पल्लव बाँधि वर आ कनियाँ दुनू गोटेक हाथ मे बंधन पड़त।
गठजोड़
*जाहि धोती मे ओठंगर केर कुटल धान बान्हल गेल अछि ओ वरक कान्ह पर राखल जायत, ओकरे बन्हन कन्याक देह पर रहल चुनरी (ओढनी) सँ बान्हल जायत।
स्नेहबंधन
*ओठंगर केर कुटल धान केँ आमक पल्लवक पात मे पुरिया बनाकय ओठंगर मे उपयोग मे आनल गेल पियर ताग जाहि सँ वर-ब्राह्मण बन्हायल छलाह ताहि सँ बान्हल पुरिया वर आ कन्याक कलाई पर बान्हल जायत।
घुँघट
तदोपरान्त घुँघट पड़त जाहि मे वरक पिता (अभिभावक) द्वारा कन्या केँ तीन बेर झाँपल जेतनि, वर तीनू बेर झाँपन उघारता आर एहि तरहें वरक पिता अपन पुतोहु केँ द्रव्य-सोहाग आदि सँ आशीर्वाद दय स्वीकारथिन।
एतय हम सब पुरुष सुक्त पर सेहो मनन करी –
ऋग्वेद १०।९०।०१ सँ १६ केर श्लोक केँ पुरुष सुक्त कहल जाइत अछि। एहि मे भगवान् विष्णु केर मूर्तिक विग्रह पर आध्यात्मिक चिन्तन कयल जाइछ। विवाह मे जमाय केँ विष्णु भगवान् मानि कन्यादान करबाक मूल आध्यात्मिक स्वरूप पर पहिने चर्चा कयल जा चुकल अछि। आब पुरुषसुक्त केर गायन करैत उखड़ि मे ललका धान केँ कुटब, जमायरूपी विष्णु केँ विष्णुवत् एक सामाजिक शिक्षा देब होइछ जे आब गृहस्थीक धर्म सेहो एहिना श्रमपूर्वक सपत्नीक अहाँ पूर्ण करब। सदिखन अपन लक्ष्मीरूपा पत्नी प्रति जिम्मेदार आ नवजीवनक सारा सिद्धान्त केँ पूर्ण करबाक लेल कृतसंकल्पित रहब।
सहस्रशीर्षा पुरुषः सहस्राक्षः सहस्रपात् ।
स भूमिं विश्वतो वृत्वात्यतिष्ठद्दशाङुलम् ॥१॥
भावार्थ – पुरुष-सूक्त (पुरुष) पुर मे व्यापक शक्तिवाला राजा केर तुल्य समस्त ब्रह्माण्ड मे व्यापक परम पुरुप परमात्मा (सहस्र-शीर्षः) हजारों शिरवाला छी। (सः) ओ (भूमि) सब जगत् केर उत्पादक, सर्वाश्रय प्रकृति केँ ( विश्वतः धृत्वा ) सब दिश सँ, सब प्रकार सँ धारण कय, व्यापिकय (देश अंगुलम् अति अतिष्ठत् ) दश अंगुल अतिक्रमण कय केँ विराजैत छी। अंगुल एतय इन्द्रिय वा देह केर उपलक्षण थिक, अर्थात् ओ दश इन्द्रिय केर भोग और कर्म केर क्षेत्र सँ बाहर छी। ओ नहिये कर्म-बन्धन मे बद्ध (बान्हल) रहैत छथि और नहिये मन केर विषय मे। समस्त संसार केर शिर हुनक शिर थिक और समस्त संसार केर चक्षु और चरण सेहो हुनकहि चक्षु और चरणवत् अछि। सर्वत्र हुनकहि दर्शन शक्ति और गतिशक्ति कार्य कय रहल अछि।
पुरुष एवेदं सर्वं यद्भूतं यच्च भव्यम् ।
उतामृतत्वस्येशानो यदन्नेनातिरोहति ॥२॥
भावार्थ – (पुरुषः एव इदं सर्वम्) ई सब किछ ओ पुरुष टा छथि। ( यद् भूतं यत् च भव्यम् ) ई जे भूत अर्थात् उत्पन्न और जे भव्य अर्थात् आगू सेहो उत्पन्न होयवला कार्य और कारण अछि। (उत्त) और ओ (अमृतत्वस्य ईशानः) अमृतस्वरूप मोक्ष केर स्वामी छथि, (यत्) जे (अन्नैन) अन्न सँ (अति रोहति) सर्वोपरि छथि। वैह समस्त प्राणी केर अन्न अर्थात् भौग्य कर्मफल केर स्वामी भऽ कय ओहि सब पर वश कयने छथि।
एतावानस्य महिमातो ज्यायाँश्च पूरुषः ।
पादोऽस्य विश्वा भूतानि त्रिपादस्यामृतं दिवि ॥३॥
भावार्थ – (अस्य महिमा एतावान्) एहि जगत् केँ महान् साम एतबे अछि मुदा (पूरुषः) ओ सर्वशक्तिमान् एहि जगत् मे व्यापक प्रभु (अतः ज्यायान्) एहि सँ कहीं पैघ छथि। (विश्वा भूतानि) समस्त उत्पन्न पदार्थं हिनकहि (पादः) एक चरणवत् अछि। (अस्य त्रिपाद) एहि केर तीन चरण (‘दिवि) प्रकाशमय स्वरूप मे (अमृतं) अविनाशी अमृत रूप अछि।
त्रिपादूर्ध्व उदैत्पूरुषः पादोऽस्येहाभवत्पुनः ।
ततो विष्वङ् व्यक्रामत्साशनानशने अभि ॥४॥
भावार्थ – (त्रिपात् पूरुषः) तीन चरणवाला, जे पूर्व अमृत स्वरूप कहल गेल अछि, वैह (ऊर्ध्वः ) सब सँ ऊपर (उत् ऐव) सर्वोत्तम रूप सँ जानल जाता छथि, (अस्य पादः पुनः इह अभवत्) एकरे व्यक्त स्वरूप-एकचरणवत् एतय जगत रूप सँ प्रकट अछि। (ततः) वैह व्यापक प्रभु टा (विश्वः वि अक्रम) सर्वत्र व्यापैत छथि। (स:अशन-अनशने अभि) जे ‘अशन’ अर्थात् भोजन व्यापार सँ युक्त प्राणिगग, चैतन और अनशन’ अर्थात भोजन नहि करयवला अचेतन, जड़ अथवा व्यापक और अव्यापक पदार्थ सत्र मे वैह विद्यमान छथि।
(विष्टभ्याहमिदं कृत्स्नमैक्रॉन स्थितो जगत् ॥ गीता ॥
हमहीं जगत् भरि केँ विशेष रूप सँ थाम्हिकय बैसल छी। हमर एक अंश मे जगत् स्थिर अछि।)
तस्माद्विराळजायत विराजो अधि पूरुषः ।
स जातो अत्यरिच्यत पश्चाद्भूमिमथो पुरः ॥५॥१७॥
भावार्थ – ( तस्मात् ) ओहि सँ (विराट् अजायत) विराटु अर्थात् ब्रह्माण्ड रूप महान् शरीर समस्त शरीरक समष्टि देह विविध पदार्थ सँ प्रकाशित, उत्पन्न भेल, (विराजः अधि पुरुषः) ओहि विराट् ब्रह्माण्डमय देह पर अध्यक्ष रूप सँ ‘पुरुष’ देह मे आत्मा, वा नगर मे राजाक तुल्य, ब्रह्माण्ड मे स्वामीक तुल्य ओ परम पुरुष छथि। ( स जातः) ओ व्यक्त भऽ कय (अति अरिच्यत) सब सँ पैघ होइत छथि। ओ परमेश्वर समस्त प्राणी सँ अतिरिक्त, सब सँ पृथक् रहैत छथि। (पश्चाद् भूमिम्) विराट् केर प्रकट भेला उपरान्त, प्रभु भूमि केँ उत्पन्न कयलनि ( अधो पुरः) ओकर अनन्तर नाना शरीर उत्पन्न कयलनि। ॥इति सप्तदशो वर्गः ॥
यत्पुरुषेण हविषा देवा यज्ञमतन्वत ।
वसन्तो अस्यासीदाज्यं ग्रीष्म इध्मः शरद्धविः ॥६॥
भावार्थ – ( देवाः) विद्वान् मनुष्य (यद् यज्ञ) जाहि यज्ञ केँ (इविपी पुरुषेण) पुरुष रूप साधन सँ ( अतन्चत) प्रकट करैत छथि। (अन्य) ओहि यज्ञ केर (वसन्तः आज्यम् आसीद ) वसन्त घृत केर तुल्य रहल, (ग्रीष्म इध्मः) ग्रीष्म ऋतु इंधन अर्थात् जरैत लकड़ीक तुल्य रहल, और (शरद हावः) शरद् ऋतु हवि केर तुल्य रहल छल। ऋतु सँ ब्रह्माण्ड मे संवत्सर यज्ञ भऽ रहल अछि। जेना घृत सँ अग्नि अधिक दीप्त होइत छैक ताहि प्रकारे वसन्त केर अनन्तर प्रेम अधिक तीव्र भऽ जाइत छैक। शरद फलप्रद होयबाक छैक, हविरूप अछि। सूर्य केर रश्मि ‘दैव’ थिक जे संवत्सर यज्ञ केँ करैत अछि।
तं यज्ञं बर्हिषि प्रौक्षन्पुरुषं जातमग्रतः ।
तेन देवा अयजन्त साध्या ऋषयश्च ये ॥७॥
भावार्थ – (तं यज्ञं ) ओहि यज्ञ रूप सर्वपूज्य, (अग्रतः जातम्) सब सँ पहिने प्रकट भेल, (पुरुषं) पुरुष केँ (बहिपि) हृदयान्तरिक्ष मे (प्रौक्षन्) यज्ञ मे दीक्षित पुरुष केर तुल्य टा अभिषिक्त करैत अछि। (देवाः) विद्वान् गण, (साध्याः) साधनावला, आर (ये च ऋषयः) जे ऋषिगण सब छथि ओ सब (तेन ) ओहि पुरुष केर द्वारा (अयजन्त) उपासना करैत छथि।
तस्माद्यज्ञात्सर्वहुतः सम्भृतं पृषदाज्यम् ।
पशून्ताँश्चक्रे वायव्यानारण्यान् ग्राम्याश्च ये ॥८॥
भावार्थ – (सर्वहुतः) समस्त जगत् केँ अपना भीतर आहुतिवत् लेनिहार, सर्वपूज्य (यज्ञाद) यज्ञरूप (तस्माद्) ओहि परमेश्वर सँ ( पृपत् आज्यं संभृतम्) तृप्तिकारक, सर्वसेचक, वर्धक, प्राणदायक अन्नादि और घृत, मधु, जल, दुग्ध आदि सेहो (सं-भृतम्) उत्पन्न भेल अछि। ( तान् पशून् चक्रे) ओ परमेश्वर टा एहि पशु, प्राणी केँ सेहो बनबैत छथो जे (वायव्यान्) वायु मे उड़यवला पक्षी छी। (आरण्यान्) जंगल मे रहयवला सिंह आदि (ये च ग्राम्याः) और जे पशु ग्राम केर गौ भैंस आदि अछि।
तस्माद्यज्ञात्सर्वहुत ऋचः सामानि जज्ञिरे ।
छन्दांसि जज्ञिरे तस्माद्यजुस्तस्मादजायत ॥९॥
भावार्थ – (तस्मात्) ओहि (यज्ञान), सर्वोपास्य यज्ञस्वरूप (सर्व-हुत) सर्वं जगत्-मय विराट् रूप परम पुरुष केँ अपने मे धारण करयवला परमेश्वर सँ (ऋचः) ऋचा, (सामानि) सामगुण (जज्ञिरे) उत्पन्न भेल। (छन्दांसि जज्ञिरे तस्मात्) ओहि सँ छन्द उत्पन्न भेल। (तस्माद) ओहि सँ ( यजुः अजायत ) यजुर्वेद उत्पन्न भेल। ‘छन्दांसि’-पद सँ अथर्ववेद केर ग्रहण थिक । (दया०)
तस्मादश्वा अजायन्त ये के चोभयादतः ।
गावोः ह जज्ञिरे तस्मात् तस्माज्जाता अजावयः ॥१०॥१८॥
भावार्थ – ( तस्माद् अश्वाः अजायन्त) ओहि सँ अश्व उत्पन्न भेल और ओहि सँ ओ पशु सेहो उत्पन्न भेल (ये के च) जे कियो (उभयदितः) दुनू जबड़ा मे दाँतवला अछि। (तस्मात्) ओहि सँ (गावः ह जज्ञिरे) गौ आदि जन्तु सेहो उत्पन्न भेल, ( तस्मात् अजावयः जाताः) ओहि सँ बकरी और भेड़ आदि छोट पशु सेहो पैदा भेल । इत्यष्टादशो वरः॥
यत्पुरुषं व्यदधुः कतिधा व्यकल्पयन् ।
मुखं किमस्य कौ बाहू का ऊरू पादा उच्येते ॥११॥
भावार्थ – ( यत्) जे (पुरुष) पुरुष केँ (वि अदधुः) विशेष रूप सँ वर्णन कयलक तँ (कतिधा) कतेको प्रकार सँ (विसअकल्पयन्) ओ विशेष रूप सँ कल्पित कयलक अर्थात् ओहि पुरुष केर कतेको भाग मे विभक्त कयलक ( अस्य मुखम् किम्) ओहि पुरुष केर मुख भाग कि कहायल, (बाहू कौ) दुनू बाहू कि कहायल और (करू) जाँघ कि कहायल और (पादौ की उच्येते) दुनू पैर कि कहायल – एहि समस्त प्रश्नक उत्तर ऐगला ऋचा मे दैत छी –
ब्राह्मणोऽस्य मुखमासीद् बाहू राजन्यः कृतः ।
ऊरू तदस्य यद्वैश्यः पद्भ्यां शूद्रो अजायत ॥१२॥
भावार्थ – ( ब्राह्मणः अस्य मुखम् ) ब्राह्मण एकर मुख ( आसीत् ) थिक। (राजन्यः बाहूकृतः ) राजन्य एकर दुनू बाँहि थिक। ( यद् वैश्यः ) जे वैश्य छी (तत्) ओ ( अस्य ऊरू) हुनक जाँघ और ओ पुरुष (पद्म्यां ) पैरक भाग सँ (शूद्रः अजायत) शूद्र बनल । अर्थात् जाहि तरहें समाज मे ब्राह्मण प्रमुख, क्षत्रिय बलशाली और वैश्य संग्रही और शुद्र मेहनत करयवला होइत अछि ताहि प्रकारे शरीर मे सेहो देहवान् आत्मा केर भिन्न – भिन्न भाग सभक कल्पना विद्वान लोकनि कयलनि अछि। ओहि मे शिर भाग गला तक ब्राह्मण केर तुल्य ज्ञान संग्रह करयवला और दोसर केँ ज्ञान मार्ग सँ जायवला अछि। बाहु और छाती, शत्रु केँ मारय लेल, शरीर केँ बचाबय और वीर कर्म करय लेल अछि और पेट तथा जांघ केर भाग अन्न-भोजन केर संग्रह वैश्य केर समान करैत और शरीर केर अन्य अंग सभ केँ उचित रूप मे पहुँचाबैत अछि, एहि तरहें पैर शरीर केँ अपन ऊपर मज़दूर वा सेवकक समान उठबैत (ढोबैत) और ओकर आज्ञा पालन करैत अछि। एहि व्याख्यान सँ जनसमुदाय और शरीर मे अंग-समुदाय केर तुलना कय केँ चारू वर्ण केँ कर्तव्य सेहो वेद द्वारा कहल गेल अछि।
चन्द्रमा मनसो जातश्चक्षोः सूर्यो अजायत ।
मुखादिन्द्रश्चाग्निश्च प्राणाद्वायुरजायत ॥१३॥
भावार्थ – (मनसः) मन अर्थात् मनन करबाक समर्थ्य सँ (चन्द्रमा जातः) चन्द्र भेल । (चक्षोः ) रूप दर्शन केर सामर्थ्य सँ ( सूर्यः अजायते) सूर्य भेल । (मुखाव इन्द्रः च अग्निः च ) और मुख सँ इन्द्र और अग्नि, विद्युत् और आगि अर्थात् तेजस्तव भेल । और (प्राणाद) प्राण सँ (वायुः अजायत) वायु भेल।
जाहि प्रकारे पहिने दुइ मन्त्र मे पुरुष, सदेह आत्मा केर तुलना विशाल जन समुदाय केर व्यवस्था सँ कयल गेल अछि तहिना ओकर तुलना विशाल ब्रह्माण्ड सँ सेहो कयल गेल अछि। अर्थात् जाहि प्रकारे जगत् रूप विराट देह मे चन्द्र छथि तहिना शरीर मे मन अछि। जाहि प्रकारे चन्द्र मुख्य सूर्य सँ प्रकाशित भऽ कय शीतल प्रकाश दैत अछि रात्रि केँ अन्धकार मे सेहो ज्योति दैत अछि ओहिना आत्मा केर चैतन्य सँ मन चेतन अछि जे मनोमय-संकल्प विकल्पात्मक ज्योति पार्थिव निश्चेतन देह मे सर्वत्र प्रकाश करैत अछि। जाहि प्रकारे विशाल जगत् मे सूर्य महान् ज्योति थिक और बाह्य जगत् केँ प्रकाशित करैत अछि, ओहि तरहें देह मे चक्षु छैक जे बाह्य स्थूल जगत् कँ प्रकाशित करैछ, ओकर ज्ञान हमरा लोकनि केँ प्रदान करैत अछि। चक्षु सँ सब ज्ञानेन्द्रिय केँ ग्रहण करबाक चाही जे हमरा सब केँ अनेको पदार्थ केर ज्ञान करेबाक अछि। जाहि प्रकारे जगत् मे सूर्य केर अतिरिक्त सेहो अग्नि और विद्युत् ई दुइ तेज विद्यमान अछि ओहिना देह मे सेहो दू ज्योति अछि जे दुनू मुख मे विद्यमान अछि। एक तऽ इन्द्र अर्हतत्व वा ओज, जे मुखड़ा पर कान्ति रूप सँ चेतना रूप सँ रहैत अछि, दोसर अग्नि जे वाणी और पेट केर अग्नि केर रूप मे विद्यमान रहैत अछि। एहि तरहें जेना पञ्चभूतभय विराट् जगत् मे वायु अन्तरिक्ष मे बहैत अछि ओहि तरहें पञ्चभूतमय एहि देह-जगत मे प्राण थिक। ई शरीर केर मध्य भाग छाती, फेफड़ा मे गति सँ और जल, रुधिर केर हित हेतु देह भरि मे व्यापैत अछि। एहि तरहें महान् आत्मा, प्रभु-परमेश्वर केर एहि आत्मा केर तुल्य टा मन, चक्षु, मुख, प्राण आदि शक्ति केर कल्पना कय केँ हुनका सँ विराट् जगत् मे चन्द्र, सूर्य, इन्द्र (विद्युत) अग्नि, वायु आदि महान शक्तिमय तत्व सब केर उत्पत्ति या प्रकट होयबाक व्यवस्था जनबाक चाही।
नाभ्या आसीदन्तरिक्षं शीर्ष्णो द्यौः समवर्तत ।
पद्भ्यां भूमिर्दिशः श्रोत्रात्तथा लोकाँ अकल्पयन् ॥१४॥
भावार्थ – (नाम्याः अन्तरिक्षम् आसीत् ) नाभि सँ अन्तरिक्ष केँ कल्पित कयल गेल अछि। (शीर्ष्णो) सिर भाग सँ (चौः सम् अवर्तत) विशाल आकाश कल्पित भेल, ( पद्भ्यां भूमिः) पैर सँ भूमि और ( श्रोत्रात्तथा) श्रोत्र अर्थात् कान सँ दिशादिक (तथा लोकान् अकल्पयन्) और एहि तरहें समस्त लोक केर कल्पना कयल गेल अछि।
एतय सेहो पूर्व मन्त्र केर समान टा विराट् जगन्मय देह केँ अन्तरिक्ष, घौ, भूमि, दिशा और अन्य लोक सँ तुल्य नाभि, शिर, पैर, श्रोत्र इन्द्रिय तथा अन्यान्य, अंग सभक कल्पना जनबाक चाही। तहिना जगत् केर एहि ३ अंग केँ देखिकय परमेश्वर, महान् आत्मा केर ओ २ अनेक शक्ति वा सामर्थ्य केँ मात्र हुनकर मूल कारण वा आश्रय जनबाक चाही।
(सन्दर्भः लोक-संमित पुरुष और पुरुष-सम्मित लोक केर विस्तृत वर्णन देखू – चरकसंहिता–शारीरस्थान शरीरविचयाध्यय० ५)
सप्तास्यासन् परिधयस्त्रिः सप्त समिधः कृताः ।
देवा यद्यज्ञं तन्वाना अबध्नन्पुरुषं पशुम् ॥१५॥
भावार्थ – देवयज्ञ केर वर्णन करैत अछि। (यत्) जे (यज्ञं तन्वानाः) ‘यज्ञ, परस्पर संगति करैत ( देवाः ) दैव, इन्द्रिय वा पञ्चभूतादि, ( पशुम्) द्रष्टा, चैतन (पुरुषं) पुरुष केँ (अबध्नन्) बान्हि लैत छथि। ताहि समय (अय) एहि आत्मा चेतन केर (सप्त परिधयः) सात परिधि; तथा (त्रिः सप्त समिधः कृताः) २१ समिधा बनल अछि।
ई अध्यात्म यज्ञ केर स्वरूप थिक, जाहि सँ सूक्ष्म पञ्च तन्मत्रा सभ टा इन्द्रिय रूप देव भऽ कय परस्पर संगति और शक्ति केर आदान-प्रदान लेल यज्ञ रचि रहल छी। एहि तरहें विशाल ब्रह्माण्ड मे सेहो विद्वान लोकनि एक महान यज्ञ केर रचना व कल्पना कयलनि अछि। ओहि मे वैह परम प्रभु सर्वद्रष्टा पुरुष केँ योगी, ध्यानी जानि अन्तःकरण मे ध्यान योग सँ बान्हल जाइत अछि। अथवा पञ्चभूत रूप देव महद अहंकारादि विकृति ई सब ओहि प्रभु व्यापक पुरुष यानि सर्वोपरि द्रष्टा साक्षी रूप सँ बान्हैत, अर्थात् अपना ऊपर सर्वोपरि शासक प्रभुक अध्यक्षता केँ व्यवस्थित करैत – नियमबद्ध मानैत अछि। एहि तरहें यद्यपि परमेश्वर जीव केर समान बद्ध नहि छथि तैयो धर्मात्मा राजा केर तुल्य जगत केँ नियम मे बान्हैत ओ स्वयं सेहो ओहि नियम मे बान्हल रहैत छथि।
राजा यदि प्रजावर्ग केँ बान्हैत छथि त प्रकारान्तर सँ प्रजावर्ग राजा केँ सेहो व्यवस्थित करैत छथि। कियैक तँ ई व्यवस्या परस्परापेक्षित होइछ। ओहि दशा मे एहि ब्रह्माण्ड केर सात परिधि छैक। गोल चीज़ केर चारू दिश एक सूत सँ नापिकय जतेक परिमार्ग होइत छैक ओकरा परिधि कहल जाइत छैक से जतेक ब्रह्माण्ड मे लोक अछि, ताहि सब पर ईश्वर द्वारा सात-सात आवरण बनायल गेल अछि। एक समुद्र, दोसर त्रसरेणु, तेसर मेघ मण्डल अर्थात् ओतुका वायु, चाहिरम वृष्टि जल, तेकरा ऊपर पांचम वायु, छठम अत्यन्त सूक्ष्म धनंजय वायु, और सातम सूत्रात्मा वायु जे बहुत सूक्ष्म होइछ। यैह सात आवरण एक दोसरक ऊपर विद्यमान अछि। (दया०)।
एहि समस्त ब्रह्माण्ड केर घटक २१ पदार्थ २१ समिधा केर तुल्य अछि। प्रकृति, महान्, बुद्धि आदि अन्तःकरण और जीव, ई एक सामग्री परम सूक्ष्म रूप मे अछि। एकर दश इन्द्रियगण, श्रोत्र, त्वचा, चक्षु, जिह्वा, नासिका, वाणी, दुइ चरण, दुइ हस्त, गुदा और उपस्य और पांच तन्मात्रा शब्द, स्पर्श, रूप, रस, गन्ध और पांच भूत पृथिवी, आपः, तेज, वायु और आकाश । ई सब मिलिकय २१ सामग्री ब्रह्माण्ड महायज्ञ केर २१ समिधा सब थिक। एकर अवयव रूप सँ अनेक तत्व अछि। एहि सब मे दैव केँ, विद्वान्गण परमेश्वर टा केँ सर्वसंचालक, सर्वघटक रूप सँ ध्यान करैत छथि आर हुनकहि बान्हैत अर्थात् ओहि व्यवस्था केँ नियमित करैत छथि।
एकरे अनुकरण मे ई वैदिक यज्ञ सेहो प्रवृत्त होइत छैक — यज्ञ मे सात परिधि होइत छैक, ऐष्टिक आहवनीय केर तीन और उत्तर वेदी केर तीन और सातम आदित्य ‘परिधि’ मानल जाइत छैक। और २१ समिधा, कहि कय बनायल जाइत छैक जे संवत्सर यज्ञ मे १२ मास, ५ ऋतु, ३ लोक और २१म आदित्य एहि केर प्रतिनिधि होइत छथिन। ओ जाहि प्रकारे सर्वद्रष्टा, सूर्य रूप पुरुष केँ व्यवस्थित करैत छथि ताहि प्रकारे अध्यात्म यज्ञ मे आत्मा केँ और यज्ञ मे पशु केँ बान्हल छथि।
संवत्सर यज्ञ कोन तरहें वेद द्वारा बतायल गेल अछि – एतद्विषयक यजुर्वेद में ‘यद पुरुषेण०’ आदि मन्त्र विशेष भेटैत अछि।
यज्ञेन यज्ञमयजन्त देवास्तानि धर्माणि प्रथमान्यासन् ।
ते ह नाकं महिमानः सचन्त यत्र पूर्वे साध्याः सन्ति देवाः ॥१६॥
भावार्थ – ( यज्ञेन, यज्ञम् अयजन्त ) यज्ञ सँ यज्ञ केर संगति करैत छी और यज्ञ, आत्मा सँ मात्र यज्ञ, सर्वोपास्य प्रभु केर उपासना करैत छी। कियैक कि (तानि) वैह टा ( धर्माणि ) संसार केँ धारण करयवला अनेक बल (प्रथमानि) सर्वश्रेष्ठ, सब केर मूलकारण रूप सँ (आसन) होइत छथि। (ते ह) और वैह टा निश्चय सँ (महिमानः) महान् सामर्थ्य वला भऽ कय (नाकं सचन्त ) परम सुख, आनन्दमय ओहि प्रभु केँ सेवैत छथि, और प्राप्त करैत छथि (यत्र) जाहि मे (पूर्वे) पूर्व केर, ज्ञान सँ पूर्ण, (साध्याः) साधन सँ सम्पन्न और अनेक साधनवला (देवाः) ज्ञान सँ प्रकाशित, सब केँ ज्ञान दयवला, विद्वान् जन (सन्ति ) रहैत छथि। वैह प्रभु केर उपासक, मुक्त भऽ कय मोक्ष केँ भोगैत छथि। इत्येकोनविंशो वर्गः ॥ इति सप्तमोऽनुवाकः॥
(साभारः भाष्यकार जयदेव शर्माजी, उपदेशक आचार्य धर्मवीरजी – ‘अवत्सार केर इन्टरनेट पर उपलब्ध हिन्दी भाष्य केर अनुवाद प्रवीण नारायण चौधरी)
हमर नोटः
पुरुष सुक्त केर अनुवाद केँ एखन बेर-बेर मनन कयलाक बाद बेहतरीन अनुवाद राखि सकबाक अनुभूति भेल अछि। तथापि, एक प्रयास छी। त्रुटि लेल क्षमाप्रार्थी छी।
श्री अखिलानन्द झा ‘रमण’ जी द्वारा पुरुष सुक्त मे शुद्धीकरणक आवश्यकता रहबाक बात कहैत पुस्तकक श्लोक-अन्वय-अर्थ सहितक फोटो पठेलाक बाद एक अन्य लिंक सँ एहि तरहें उतारल अछिः
( शु०यजु० ३१ । १-१६) ॥ पुरुषसूक्त (क) ॥
ॐ सहस्रशीर्षा पुरुषः सहस्राक्षः सहस्रपात् ।
स भूमिᳬसर्वत स्पृत्वाऽत्यतिष्ठद्दशाङ्गुलम् ॥ १ ॥
उन परम पुरुष के सहस्रों (अनन्त) मस्तक, सहस्रों नेत्र और सहस्रों चरण हैं । वे इस सम्पूर्ण विश्व की समस्त भूमि (पूरे स्थान) — को सब ओर से व्याप्त करके इससे दस अंगुल (अनन्त योजन) ऊपर स्थित हैं अर्थात् वे ब्रह्माण्ड में व्यापक होते हुए उससे परे भी हैं ॥ १ ॥
पुरुष एवेदᳬ सर्वं यद्भूतं यच्च भाव्यम् ।
उतामृतत्वस्येशानो यदन्नेनातिरोहति ॥ २ ॥
यह जो इस समय वर्तमान (जगत्) है, जो बीत गया और जो आगे होनेवाला है, वह सब वे परम पुरुष ही हैं । इसके अतिरिक्त वे देवताओं के तथा जो अन्नसे ( भोजनद्वारा) जीवित रहते हैं, उन सबके भी ईश्वर (अधीश्वर-शासक) हैं ॥ २ ॥
एतावानस्य महिमातो ज्यायाँश्च पूरुषः ।
पादोऽस्य विश्वा भूतानि त्रिपादस्यामृतं दिवि ॥ ३ ॥
यह भूत, भविष्य, वर्तमान से सम्बद्ध समस्त जगत् इन परम पुरुष का वैभव है । वे अपने इस विभूति-विस्तार से भी महान् हैं । उन परमेश्वर को एकपाद्विभूति (चतुर्थाश)— में ही यह पंचभूतात्मक विश्व है । उनकी शेष त्रिपाद्विभूति में शाश्वत दिव्यलोक (वैकुण्ठ, गोलोक, साकेत, शिवलोक आदि) हैं ॥ ३ ॥
त्रिपादूर्ध्व उदैत्पुरुषः पादोऽस्येहाभवत् पुनः ।
ततो विष्वङ् व्यक्रामत्साशनानशने अभि ॥ ४ ॥
वे परम पुरुष स्वरूपतः इस मायिक जगत् से परे त्रिपाद्विभूति में प्रकाशमान हैं (वहाँ मायाका प्रवेश न होनेसे उनका स्वरूप नित्य प्रकाशमान है)। इस विश्व के रूप में उनका एक पाद ही प्रकट हुआ है अर्थात् एक पाद से वे ही विश्वरूप भी हैं, इसलिये वे ही सम्पूर्ण जड एवं चेतनमय— उभयात्मक जगत् को परिव्याप्त किये हुए हैं ॥ ४ ॥
ततो विराडजायत विराजो अधि पूरुषः ।
स जातो अत्यरिच्यत पश्चाद्भूमिमथो पुरः ॥ ५ ॥
उन्हीं आदिपुरुष से विराट् (ब्रह्माण्ड) उत्पन्न हुआ । वे परम पुरुष ही विराट् के अधिपुरुष-अधिदेवता (हिरण्यगर्भ) — रूप से उत्पन्न होकर अत्यन्त प्रकाशित हुए । बाद में उन्होंने भूमि (लोकादि) तथा शरीर (देव, मानव, तिर्यक् आदि) उत्पन्न किये ॥ ५ ॥
तस्माद्यज्ञात्सर्वहुतः सम्भृतं पृषदाज्यम् ।
पशूँस्ताँश्चक्रे वायव्यानारण्या ग्राम्याश्च ये ॥ ६ ॥
जिसमें सब कुछ हवन किया गया है, उस यज्ञपुरुष से उसी ने दही, घी आदि उत्पन्न किये और वायु में, वन में एवं ग्राम में रहने योग्य पशु उत्पन्न किये ॥ ६ ॥
तस्माद्यज्ञात्सर्वहुत ऋचः सामानि जज्ञिरे ।
छन्दाᳬसि जज्ञिरे तस्माद्यजुस्तस्मादजायत ॥ ७ ॥
उसी सर्वहुत यज्ञपुरुष से ऋग्वेद एवं सामवेद के मन्त्र उत्पन्न हुए, उसी से यजुर्वेद के मन्त्र उत्पन्न हुए और उसी से सभी छन्द भी उत्पन्न हुए ॥ ७ ॥
तस्मादश्वा अजायन्त ये के चोभयादतः ।
गावो ह जज्ञिरे तस्मात्तस्माज्जाता अजावयः ॥ ८ ॥
उसी से घोड़े उत्पन्न हुए, उसी से गायें उत्पन्न हुईं और उसी से भेड़-बकरियाँ उत्पन्न हुईं । वे दोनों ओर दाँतोंवाले हैं ॥ ८ ॥
तं यज्ञं बर्हिषि प्रौक्षन् पुरुषं जातमग्रतः ।
तेन देवा अयजन्त साध्या ऋषयश्च ये ॥ ९ ॥
देवताओं, साध्यों तथा ऋषियों ने सर्वप्रथम उत्पन्न हुए उस यज्ञपुरुष को कुशा पर अभिषिक्त किया और उसी से उसका यजन किया ॥ ९ ॥
यत्पुरुषं व्यदधुः कतिधा व्यकल्पयन् ।
मुखं किमस्यासीत् किं बाहू किमूरू पादा उच्येते ॥ १० ॥
पुरुष का जब विभाजन हुआ तो उसमें कितनी विकल्पनाएँ की गयीं ? उसका मुख क्या था ? उसके बाहु क्या थे ? उसके जंघे क्या थे ? और उसके पैर क्या कहे जाते हैं ? ॥ १० ॥
ब्राह्मणोऽस्य मुखमासीद्बाहू राजन्यः कृतः ।
ऊरू तदस्य यद्वैश्यः पद्भ्या शूद्रो अजायते ॥ ११ ॥
ब्राह्मण इसका मुख था (मुखसे ब्राह्मण उत्पन्न हुए)। क्षत्रिय दोनों भुजाएँ बने (दोनों भुजाओं से क्षत्रिय उत्पन्न हुए)। इस पुरुष की जो दोनों जंघाएँ थीं, वे ही वैश्य हुईं अर्थात् उनसे वैश्य उत्पन्न हुए और पैरों से शूद्रवर्ण प्रकट हुआ ॥ ११ ॥
चन्द्रमा मनसो जातश्चक्षोः सूर्यो अजायत ।
श्रोत्राद्वायुश्च प्राणश्च मुखादग्निरजायते ॥ १२ ॥
इस परम पुरुषके मनसे चन्द्रमा उत्पन्न हुए, नेत्रोंसे सूर्य प्रकट हुए, कानोंसे वायु और प्राण तथा मुखसे अग्निकी उत्पत्ति हुई ॥ १२ ॥
नाभ्या आसीदन्तरिक्षᳬ शीर्ष्णो द्यौः समवर्तत ।
पद्भ्यां भूमिर्दिशः ओत्रात्तथा लोकाँ अकल्पयन् ॥ १३ ॥
उन्हीं परम पुरुष की नाभिसे अन्तरिक्षलोक उत्पन्न हुआ, मस्तक से स्वर्ग प्रकट हुआ, पैरों से पृथिवी, कानों से दिशाएँ प्रकट हुईं । इस प्रकार समस्त लोक उस पुरुष में ही कल्पित हुए ॥ १३ ॥
यत्पुरुषेण हविषा देवा यज्ञमतन्वत ।
वसन्तोऽस्यासीदाज्यं ग्रीष्म इध्मः शरद्धविः ॥ १४ ॥
जिस पुरुष रूप हविष्य से देवों ने यज्ञ का विस्तार किया, वसन्त उसका घी था, ग्रीष्म काष्ठ एवं शरद् हवि थी ॥ १४ ॥
सप्तास्यासन् परिधयस्त्रिः सप्त समिधः कृताः ।
देवा यद्यज्ञं तन्वाना अबध्नन् पुरुषं पशुम् ॥ १५ ॥
देवताओं ने जब यज्ञ करते समय (संकल्पसे) पुरुषरूप पशु को बन्धन किया, तब सात समुद्र इसकी परिधि (मेखलाएँ) थे । इक्कीस प्रकार के छन्दों की (गायत्री, अतिजगती और कृति में से प्रत्येक के सात-सात प्रकार से) समिधाएँ बनीं ॥ १५ ॥
यज्ञेन यज्ञमयजन्त देवास्तानि धर्माणि प्रथमान्यासन् ।
ते ह नाकं महिमानः सचन्त यत्र पूर्वे साध्याः सन्ति देवाः ॥ १६ ॥
( शु०यजु० ३१ । १-१६) देवताओं ने (पूर्वोक्त रूपसे) यज्ञ के द्वारा यज्ञस्वरूप परम पुरुष का यजन (आराधन) किया । इस यज्ञ से सर्वप्रथम धर्म उत्पन्न हुए। उन धर्मों के आचरण से वे देवता महान् महिमावाले होकर उस स्वर्गलोक का सेवन करते हैं, जहाँ प्राचीन साध्यदेवता निवास करते हैं। (अत: हम सभी सर्वव्यापी जड़-चेतनात्मकरूप विराट् पुरुष को करबद्ध स्तुति करते हैं ।) ॥ १६ ॥
॥ पुरुषसूक्त (ख) ॥
ॐ सहस्रशीर्षा पुरुषः सहस्राक्षः सहस्रपात् ।
स भूमिं विश्वतो वृत्वात्यतिष्ठद्दशाङ्गुलम् ॥ १ ॥ ॥ १ ॥
ॐ पुरुष एवेदं सर्वं यद्भूतं यच्च भव्यम् ।
उतामृतत्वस्येशानो यदन्नेनातिरोहति ॥ २ ॥
यह जो इस समय वर्तमान (जगत्) है, जो बीत गया और जो आगे होनेवाला है, यह सब वे परमपुरुष ही हैं । इसके अतिरिक्त वे अमृतत्व (मोक्षपद)-के तथा जो अन्न से (भोजनद्वारा) जीवित रहते हैं, उन सबके भी ईश्वर (अधीश्वर–शासक) हैं । ॥ २ ॥
ॐ एतावानस्य महिमातो ज्यायांश्च पूरुषः ।
पादोऽस्य विश्वा भूतानि त्रिपादस्यामृतं दिवि ॥ ३ ॥
यह भूत, भविष्य, वर्तमान से सम्बद्ध समस्त जगत् इन परम पुरुषका वैभव है । वे अपने इस विभूति-विस्तार से महान् हैं । उन परमेश्वर की एकपाद विभूति (चतुर्थांश) में ही यह पंचभूतात्मक विश्व है । उनकी शेष त्रिपाद्विभूति में शाश्वत दिव्यलोक (वैकुण्ठ, गोलोक, साकेत, शिवलोक आदि) हैं। ॥ ३ ॥
ॐ त्रिपादूर्ध्व उदैत् पुरुषः पादोऽस्येहाभवत्पुनः ।
ततो विष्वङ् व्यक्रामत् साशनानशने अभि ॥ ४ ॥
वे परमपुरुष स्वरूपतः इस मायिक जगत् से परे त्रिपाविभूति में प्रकाशमान हैं । (वहाँ माया का प्रवेश न होने से उनका स्वरूप नित्य प्रकाशमान है।) इस विश्व के रूप में उनका एक पाद ही प्रकट हुआ है । अर्थात् एक पाद से वे ही विश्वरूप भी हैं । इसलिये वे ही सम्पूर्ण जड एवं चेतनमय उभयात्मक जगत् को परिव्याप्त किये हुए हैं । ॥ ४ ॥
ॐ तस्माद् विराळजायत विराजो अधि पूरुषः ।
स जातो अत्यरिच्यत पश्चाद् भूमिमथो पुरः ॥ ५ ॥
उन्हीं आदिपुरुष से विराट् (ब्रह्माण्ड) उत्पन्न हुआ । वे परमपुरुष ही विराट् के अधिपुरुष-अधिदेवता (हिरण्यगर्भ) हुए । वह (हिरण्यगर्भ) उत्पन्न होकर अत्यन्त प्रकाशित हुआ । बाद में उसीने भूमि (लोकादि) तथा शरीर (देव, मानव, तिर्यक् आदि) उत्पन्न किये । ॥ ५ ॥
ॐ यत्पुरुषेण हविषा देवा यज्ञमतन्वत ।
वसन्तो अस्यासीदाज्यं ग्रीष्म इध्मः शरद्धविः ॥ ६ ॥
देवताओं ने उस पुरुष के शरीर में ही हविष्य की भावना करके यज्ञ सम्पन्न किया । इस यज्ञ में वसन्त-ऋतु घृत, ग्रीष्म-ऋतु इन्धन और शरदऋतु हविष्य (चरु-पुरोडाशादि विशेष हविष्य) हुए । अर्थात् देवताओं ने इनमें यह भावना की । ॥ ६ ॥
ॐ तं यज्ञं बर्हिषि प्रौक्षन् पुरुषं जातमग्रतः ।
तेन देवा अयजन्त साध्या ऋषयश्च ये* ॥ ७ ॥
सबसे प्रथम उत्पन्न उस पुरुष को ही यज्ञ में देवताओं, साध्यों और ऋषियों ने (पशु मानकर) कुश के द्वारा प्रोक्षण करके (मानसिक) यज्ञ सम्पूर्ण किया । ॥ ७ ॥
ॐ तस्माद्यज्ञात्सर्वहुतः सम्भृतं पृषदाज्यम् ।
पशून् ताँश्चक्रे वायव्यानारण्यान् ग्राम्याश्च ये ॥ ८ ॥
उस ऐसे यज्ञ से जिसमें सब कुछ हवन कर दिया गया था, प्रशस्त घृतादि (दूध, दधि प्रभृति) उत्पन्न हुए । इस उस यज्ञरूप पुरुष ने ही वायु में रहनेवाले, ग्राम में रहनेवाले, वन में रहनेवाले तथा दूसरे पशुओं को उत्पन्न किया । (तात्पर्य यह कि उस यज्ञसे नभ, भूमि एवं जल में रहनेवाले समस्त प्राणियों की उत्पत्ति हुई और उन प्राणियों से देवताओं के योग्य हवनीय प्राप्त हुआ।) ॥ ८ ॥
ॐ तस्माद्यज्ञात्सर्वहुत ऋचः सामानि जज्ञिरे ।
छन्दांसि जज्ञिरे तस्माद् यजुस्तस्मादजायत ॥ ९ ॥
जिसमें सब कुछ हवन किया गया था, उस यज्ञपुरुष से ऋग्वेद और सामवेद प्रकट हुए । उसीसे गायत्री आदि छन्द प्रकट हुए । उसीसे यजुर्वेद की भी उत्पत्ति हुई ॥ ९ ॥
ॐ तस्मादश्वा अजायन्त ये के चोभयादतः ।
गावो ह जज्ञिरे तस्मात्तस्माज्जाता अजावयः ॥ १० ॥
उस यज्ञपुरुष से घोड़े उत्पन्न हुए । इनके अतिरिक्त नीचे-ऊपर दोनों ओर दाँतोंवाले (गर्दभादि) भी उत्पन्न हुए । उसीसे गौएँ उत्पन्न हुईं और उसीसे बकरियाँ और भेड़े भी उत्पन्न हुईं ॥ १० ॥
ॐ यत्पुरुषं व्यदधुः कतिधा व्यकल्पयन् ।
मुखं किमस्य कौ बाहू का ऊरू पादा उच्यते ॥ ११ ॥
देवताओं ने जिस यज्ञपुरुष का विधान (संकल्प) किया, उसको कितने प्रकार से (किन अवयवोंके रूपमें) कल्पित किया, इसका मुख क्या था, बाहुएँ क्या थीं, जंघाएँ क्या थीं और पैर कौन थे—यह बताया जाता है ॥ ११ ॥
ॐ ब्राह्मणोऽस्य मुखमासीद्वाहू राजन्यः कृतः ।
ऊरू तदस्य यद् वैश्यः पद्भ्यां शूद्रो अजायत ॥ १२ ॥
ब्राह्मण इसका मुख था । (मुखसे ब्राह्मण उत्पन्न हुए।) क्षत्रिय दोनों भुजाएँ बना । (दोनों भुजाओंसे क्षत्रिय उत्पन्न हुए।) इस पुरुषकी जो दोनों जंघाएँ थीं, वहीं वैश्य हुईं अर्थात् उनसे वैश्य उत्पन्न हुए, और पैरों से शूद्र-वर्ण प्रकट हुआ ॥ १२ ॥
ॐ चन्द्रमा मनसो जातश्चक्षोः सूर्यो अजायत ।
मुखादिन्द्रश्चाग्निश्च प्राणाद् वायुरजायत ॥ १३ ॥
इस यज्ञपुरुष के मन से चन्द्रमा उत्पन्न हुए । नेत्रों से सूर्य प्रकट हुए । मुख से इन्द्र और अग्नि तथा प्राण से वायु की उत्पत्ति हुई ॥ १३ ॥
ॐ नाभ्या आसीदन्तरिक्षं शीर्ष्णो द्यौः समवर्तत ।
पद्भ्यां भूमिर्दिशः श्रोत्रात्तथा लोकाँ अकल्पयन् ॥ १४ ॥
यज्ञपुरुष की नाभि से अन्तरिक्षलोक उत्पन्न हुआ । मस्तक से स्वर्ग प्रकट हुआ । पैरों से पृथिवी, कानों से दिशाएँ हुईं । इस प्रकार समस्त लोक उस पुरुष में ही कल्पित हुए ॥ १४ ॥
ॐ सप्तास्यासन् परिधयस्त्रिः सप्त समिधः कृताः ।
देवा यद्यज्ञं तन्वाना अबध्नन् पुरुषं पशुम् ॥ १५ ॥
देवताओं ने जब यज्ञ करते समय (संकल्पसे) पुरुषरूप पशु का बन्धन किया, तब सात समुद्र इसकी परिधि (मेखलाएँ) थे । इक्कीस प्रकार के छन्दों की (गायत्री, अतिजगती और कृति में से प्रत्येक के सात-सात प्रकारसे) समिधा बनी ॥ १५ ॥
ॐ वेदाहमेतं पुरुषं महान्त मादित्यवर्णं तमसस्तु पारे ।
सर्वाणि रूपाणि विचित्य धीरो नामानि कृत्वाभिवदन् यदास्ते * ॥ १६ ॥
तमस् (अविद्यारूप अन्धकार)-से परे आदित्य के समान प्रकाशस्वरूप उस महान् पुरुष को मैं जानता हूँ । सबकी बुद्धि में रमण करनेवाला वह परमेश्वर सृष्टि के आरम्भ में समस्त रूपों की रचना करके उनके नाम रखता है; और उन्हीं नामों से व्यवहार करता हुआ सर्वत्र विराजमान होता हैं ॥ १६॥
* १६ वाँ तथा १७ वाँ–ये दोनों मन्त्र ऋग्वेदकी प्रचलित प्रतियोंके पुरुषसूक्तमें नहीं मिलते, परंतु पुरुषसूक्तके पृथक् प्रकाशित कई संस्करणों में मिलते हैं। मूल उपनिषद् भी इनका संकेत हैं। ये मन्त्र पारमात्मिकोपनिषद्’, ‘महावाक्योपनिषद्’ तथा ‘चित्युपनिषद् में आये हैं । १७ वाँ मन्त्र ‘तैत्तिरीय आरण्यक’ में भी है ।
ॐ धाता पुरस्ताद्यमुदाजहार शक्रः प्रविद्वान् प्रदिशश्चतस्रः ।
तमेवं विद्वानमृत इह भवति नान्यः पन्था विद्यते अयनाय ॥ १७ ॥
पूर्वकाल में ब्रह्माजी ने जिनकी स्तुति की थी, इन्द्र ने चारों दिशाओं में जिसे (व्याप्त) जाना था, उस परम पुरुष को जो इस प्रकार (सर्वस्वरूप) जानता है, वह यहीं अमृतपद (मोक्ष) प्राप्त कर लेता है । इसके अतिरिक्त और कोई मार्ग निज-निवास (स्वस्वरूप या भगवद्धाम)-की प्राप्ति का नहीं है ॥ १७ ॥
ॐ यज्ञेन यज्ञमयजन्त देवास्तानि धर्माणि प्रथमान्यासन् ।
तेह नाकं महिमानः सचन्त यत्र पूर्वे साध्याः सन्ति देवाः ॥ १८ ॥
[ऋग्वेद, मुद्गलोपनिषद् ] देवताओं ने (पूर्वोक्त रूपसे) यज्ञ के द्वारा यज्ञस्वरूप परम पुरुषका यजन (आराधन) किया । इस यज्ञ से सर्वप्रथम सब धर्म उत्पन्न हुए । उन धर्मों के आचरण से वे देवता महान् महिमावाले होकर उस स्वर्गलोक का सेवन करते हैं, जहाँ प्राचीन साध्यदेवता निवास करते हैं ॥ १८ ॥
(उपनिषद् इस मन्त्रमें मोक्ष-निरूपणका उपसंहार भी निरूपित-निर्दिष्ट करता है। अत: मोक्ष-निरूपणके लिये श्रुतिका अर्थ इस प्रकार होना चाहिये सम्पूर्ण कर्म, जो भगवदर्पणबुद्धिसे भगवान्के लिये किये जाते हैं, यज्ञ हैं। उस कर्मरूप यज्ञके द्वारा सात्त्विक वृत्तियोंने उन यज्ञस्वरूप भगवान्का युज़न-पूजन किया। इसी भगवदर्पणबुद्धिसे किये गये यज्ञरूप कर्मोंके द्वारा ही सर्वप्रथम धर्म उत्पन्न हुएधर्माचरणकी उत्पत्ति भगवदर्पणबुद्धिसे किये गये कर्मोंसे हुई । इस प्रकार भगवदर्पणबुद्धिसे अपने समस्त कर्मोक द्वारा जो भगवान्के यजनरूप कर्मका आचरण करते हैं, वे उस भगवान्के दिव्यधामको जाते हैं, जहाँ उनके साध्य–आराध्य आदिदेव भगवान् विराजमान हैं।)
Read more at: https://vadicjagat.co.in/?p=2428
हरिः हरः!!